NATO usvojio paket mera pomoći Iraku\nSaveznici NATO-a složili su se danas u Briselu o upućivanju paketa mera pomoći iračkim bezbednosnim i odbrambenim snagama, među kojima će biti vojna obuka i deminiranje improvizovanih eksplozivnih naprava.Generalni sekretar NATO Jens Stoltenberg izjavio je da je taj program namenjen pomoći u oblastima u kojima Alijansa može da pruži najbolju podršku.\nAnalitičari su ocenili da bi jačanje iračkih snaga bezbednosti doprinelo stabilizaciji stanja na južnoj granici s Turskom kao i boljoj borbi protiv džihadista u tom regionu.\nSavet NATO održao je utorak vanredni sastanak na zahtev Turske zbog napada ekstremista na grad Suruč nakon čega je usledila turska vojna ofanziva na položaje Islamske države u Siriji i Radničke partije Kurdistana (PKK) u Iraku.\nStoltenberg je rekao da je program Iraku ustanovljen na zahtev vlasti u Bagdadu i dodao da će NATO pomoći u sedam oblasti među kojima savetovanje o reformi sektora bezbednosti, odlaganje eksplozivnih sredstava i vojna medicina.\nPrema njegovim rečima, irački stručnjaci će proći obuke u Turskoj i Jordanu.


Beograd, zdrav grad (Beograd zdrav grad Studio B) - Serije - mojtv.net\nPravu zdravstvena edukacija i tačna informacija\nBeograd, zdrav grad\nBeograd zdrav grad Studio B\nOktobra 2007. godine Beograd je postao član Asocijacije zdravih gradova Evrope. Posle dugogodišnjeg napornog rada Gradske uprave i Sekretarijata za zdravstvo Beograda zdravstvena politika je pretočena u strategiju razvoja zdravstvene zaštite, i prvi put Beograd ima pravi način i mogućnosti da je sprovede u institucijama.\n01.januara 2007. Beograd je preuzeo i osnivačka prava nad 27 zdravstvenih ustanova na svojoj teritoriji. Domovi zdravlja, zavodi, instituti i četiri kliničko bolnička centra sve investicije i projekte planiraju u saradnji sa Sekretarijatom za zdravstvo Grada. Svi mi kao potencijalni pacijenti, možemo da očekujemo kvalitetnu zdravstvenu zaštitu i efikasnije ostvarivanje svojih prava, brzu i tačnu informaciju kako i na koji način da ostvarimmo zdravstvenu zaštitu. Kompetentni gosti i odabrane teme nada su nam da ćemo Vam pružiti pravu zdravstvenu edukaciju i tačnu informaciju da bi na pravi način ostvarili svoju zdravstvenu zaštitu.


Centar za samostalan život OSI Srbije želi da podeli sa vama svoje zadovoljstvo povodom postignuća za koje se borimo više od 10 godina! Započeli smo svoje zastupničke aktivnosti u vezi sa servisom personalnih asistenata 2000. godine i od tada promovišemo ideju kroz različite projekte i istraživačke poduhvate.\nNaš glavni cilj je bio izmena zakonodavstva koja će uključiti ovaj servis u novi Zakon o socijalnoj zaštiti, kao jedan od redovnih servisa koje će finansirati država. Od 2000. su u Srbiji četiri vlade promenjene i svaki put smo gotovo od početka promovisali ovu ideju i borili se za nju.U isto vreme smo servis personalnih asistenata organizovali za ograničen broj korisnika u Srbiji u okviru različitih projekata od kojih je najvažniji bio podrška Irske vlade u toku četiri godine. Tokom ovog i narednih projekata pokazivali smo u praksi kakve promene u kvalitetu života korisnika, osoba sa invaliditetom, obezbeđivanje servisa donosi.\nKonačno, novi Zakon o socijalnoj zaštiti usvojen je u Parlamentu Republike Srbije 31. marta 2011, a servis personalnih asistenata je uključen u grupu servisa za osobe sa invaliditetom radi obezbedjivanja samostalnog života. Tako smo nakon 10 godina postigli svoj osnovni cilj!!!Naravno, moramo da branimo principe servisa i kvalitativne standarde, jer kao što je poznato, termin “personalna asistencija” dobija različita značenja u različitim situacijama. S druge strame, slavimo ovaj veliki rezultat Centra, uz zahvalnost svima koji su nas podržavali u ovoj borbi svih ovih godina.


18.07.2020 u 22:00\nMetohija zabranjena reč u Briselu i Prištini\nDobar razgovor sa Aleksandrom Vučićem, kako je Oliver Varhelji okarakterisao susret sa Aleksandrom Vučićem, ostao je u senci jedne fotografije. Prava lavina kritika stigla je iz Prištine jer se na slici koja je napravljena u Misiji Srbije pri Evropskoj uniji, između evropskog komesara za susedstvo i proširenje i srpskog predsednika vidi knjiga „Hrišćansko nasleđe Kosova i Metohije”, na engleskom jeziku. Izvestilac za Kosovo u Evropskom parlamentu, Viola fon Kramon, prokomentarisala je ovu fotografiju rečima: „Mislim da zaslužujemo objašnjenje za ovo”. Ministarka spoljnih poslova i dijaspore Meljiza Haradinaj Stubla ocenila je to kao diplomatski skandal. Kako je rekla, „namerno izlaganje šovinističkih knjiga je više od diplomatskog skandala, provokacije i pristrasnosti”. Ove knjige su,\n18.07.2020 u 10:08\nNajvažnije da je dijalog nastavljen\nGeneralni sekretar Ministarstva spoljnih poslova Veljko Odalović, ocenio je danas da je najvažnija stvar da je dijalog Beograda i Prištine nastavljen i da su prevaziđene prepreke i barijere koje je Priština postavila pre 20 meseci. Odalović je izrazio očekivanje da će razgovor o pitanju nestalih lica dobiti viši kvalitet time što je dijalog izmešten, odnosno taj mehanizam podignut na viši nivo. „Nadamo se da ćemo dobiti i viši kvalitet i više informacija od međunarodnih predstavika koji su bili prisutni na prostoru Kosova i Metohije, ali i da ćemo imati mogućnost i snage da jednu temu koja je do sada bila tabu tema za Prištinu, da se izvrši pritisak da se otvore arhive te tzv. OVK da bismo mi mogli da uvidom u te arhive i pretragama dođemo do informacija šta se desilo sa ubijenim i\n12.07.2020 u 14:02\nBRISEL – Specijalni predstavnik EU za dijalog Beograda i Prištine Miroslav Lajčak nakon video sastanka sa predsednikom Srbije Aleksandrom Vućićem i premijerom Avdulahom Hotijem ocenio je da je dijalog Beograda i Prištine vraćen na pravi put. „Drago mi je što mogu da kažem da je nakon samita u Parizu i današnjeg sastanka dijalog o normlizaciji odnosa Beograda i Prištine kome posreduje EU vraćen na pravi put nakon 20 meseci”, kaže Lajčak, prenosi Tanjug. On je rekao da su na sastanku dogovoreni glavni elementi procesa i agenda sledećeg sastanka koji će se održati uživo u Briselu u četvrtak. Video konfrencija Belograda, Prištine i EU pregovarača trajala je oko 2 i po sata. Održane su bilateralne konsultacije obe strane sa šefom EU diplomatije Žosepom Borelom i specijalnim\n12.07.2020 u 12:44\nVučić: Dijalog nastavljen, dogovorene teme za Brisel\nPredsednik Srbije Aleksandar Vučić, koji putem video linka učestvuje danas na trilateralnom sastanku Evropske unije, Beograda i Prištine, istakao je da je dijalog nastavljen, kao i da su dogovrene teme za sastanak u Briselu. „Dijalog pod pokroviteljstvom EU posle dvadeset meseci se nastavlja. Dogovorene su i teme za sastanak u Briselu u četvrtak”, saopštio je Vučić na instagram nalogu „budućnstrbijeav”. Predsednik je uoči sastanka održao bilateralne konsultacije sa visokim predstavnikom EU za spoljne poslove i bezbendosnu politiku Žozepom Borelom i specijalnim predstavnikom EU za dijalog Beograda i Prištine Miroslavom Lajčakom. Video konferencija Dijalog Beograda i Prištine pod pokroviteljstvom Evropske unije, predstavlja uvod u nastavak dijaloga, najavljen za četvrtak, 16. jul,\nBRISEL – Visoki predstavnik EU Žozep Borel izjavio je danas da je cilj Unije da ponovo pokrene ozbiljan i intenzivan rad na normalizaciji odnosa Beograda i Prištine, dodajući da taj proces neće biti lak i da zahteva političku hrabrost, posvećenost i angažovanje obe strane. „EU je bila i nastaviće da bude spremna da podržava i olakšava napore za postizanje sveobuhvatnog konačnog pravno obavezujućeg sporazuma o normalizaciji odnosa koji obuhvata sva otvorena pitanja”, rekao je Borel u video poruci pred početak video runde dijaloga na visokom nivou. „Odsustvo rešenja ometa razvoj dve strane. Znamo da to nije, niti je ikada bio lak proces ali je urgentno da se radi na miru i napretku u ime zajedničke budućnosti. To će zahtevati političku hrabrost, posvećenost i angažovanje obe\n11.07.2020 u 11:23\nVAŠINGTON – Specijalni izaslanik Bele kuće za dijalog Beograda i Prištine Ričard Grenel optužio je danas bivšeg potpredsednika SAD Džoa Bajdena da politizuje pregovore između dve strane i time garantuje da neće biti postignut napredak po tom pitanju pre novembra, kada se održavaju predsednički izbori u SAD. „Bajden je danas pretvorio pregovore ovih strana u američko predsedničko političko pitanje. Uradivši to, on je garantovao da neće biti napretka pre novembra i narod Kosova i Srbije moraće da sačeka, ponovo, da političari prestanu da ih koriste”, naveo je Grenel na Tviteru. Grenel tvrdi da je Bajden, kao potpredsednik SAD, voleo da ga mediji prikazuju kao nego ko ima veliku moć kada je reč o spoljnih poslovima u administraciji Baraka Obame, iako je, kako je naveo, tadašnji\n14.06.2020 u 14:02\nI Putin odlučivao o zauzimanju aerodroma u Prištini 1999.\nMOSKVA - Predsednik Rusije Vladimir Putin je, govoreći o događajima 1999. godine, kada je prištinski aerodrom „Slatina” na Kosovu i Metohiji zauzeo kombinovani bataljon ruskih vazduhoplovnih snaga, rekao da su od njega tražili mišljenje o mogućnosti izvođenja te operacije, a da je on odgovorio da je, ako je svrsishodno, treba sprovesti. Putin je, u intervjuu za TV Rusija 1, na pitanje ko i kako je doneo odluku o zauzimanju aerodroma, ispričao da je tada bio sekretar Saveta bezbednosti i da mu je tadašnji načelnik Generalštaba ruske vojske general Anatolij Kvašnjin rekao da postoji ideja da bude zauzet aerodrom Slatina, prenosi Sputnjik. „Na pitanje 'Zašto?' odgovorio je da je očigledno da ćemo odatle jednom morati da odemo, ali ćemo imati nešto za pregovaranje”, naveo je Putin. On je dodao\n05.06.2020 u 23:43\nNemačka štampa: Avdulah Hoti je sluga mnogih gospodara\nBON - Nova kosovska vlada Avdulaha Hotije jedva je sastavljena od više stranaka, njene konce vuku različiti akteri i teško da će dugo ostati na vlasti, ocenjuje u komentarima nemačka štampa, prenosi „Dojče vele”. „Novoizabrana Hotijeva vlada trebalo bi da ispuni brojne želje onih koji vuku konce iz pozadine. To je praktično nemoguće, jer u stvari niko ni sa kim ne sarađuje”, piše Tomas Borhert „Frankfurter rundšau” i dodaje da Hotiju, iskusnom ministru finansija, skoro niko ne prognozira šanse za duži mandat. O samom premijeru nemački list piše da je studirao u Velikoj Britaniji, da se smatra bezbojnim, ali časnim tehnokratom koji čvrsto stoji uz svoju stranku (Demokratski savez Kosova), kao i da za razliku od nekih njegovih ministara, u njegovoj biografiji nema korupcijskih\n05.06.2020 u 23:01\nTači će predstavljati Prištinu u dijalogu sa Beogradom\nKOSOVSKA MITROVICA - Predsednik privremenih prištinskih institucija Hašim Tači predstavljaće Prištinu u pregovorima sa Beogradom, odlučeno je danas prilikom usvajanja novog programa vlade u Prištini, prenosi „Koha ditore”. Tačiju, koji je viđen kao „kum” formiranja nove izvršne vlasti, kako se dodaje u tekstu prištinske „Kohe”, ova uloga je dodeljena u danas usvojenom programu vlade. „Stranke u dijalogu koje pregovaraju biće vlada koja odgovara skupštini, dok predsednik predstavlja zemlju na osnovu ustavnih nadležnosti”, navodi se u sedmom poglavlju programa vlade, koje se odnosi na dijalog Beograda i Prištine. Dokument u koji je „Koha” imala uvid, sadrži ukupno 58 strana i samo u ovoj tački se pominje uloga predsednika privremenih prištinskih institucija. U dokumentu u kojem\nEvropska unija zahteva da vlasti u Prištini preispitaju odluku prethodne vlade Aljbina Kurtija o reciprocitetu, kojom za robu bez dokumenata na kojima piše Republika Kosovo nije dozvoljen ulazak na Kosovo, piše Ljajmi.net prenosi Tanjug. Portparol šefa spoljne politike Evropske unije Žozepa Borelja, Peter Stano, izjavio je da Priština i Beograd moraju da se pridržavaju postignutih sporazuma i pozvao vlasti u Prištini da preispitaju odluku o merama reciprociteta, budući da se, prema njegovoj oceni, Priština i Beograd, tretiraju kao jednaki u dijalogu. Kada je reč o dijalogu, Stano je naveo da će taj proces biti nastavljen čim se stvore uslovi nakon pandemije. On je ukazao da EU dugo zahteva nastavak dijaloga. „Naši partneri vrlo dobro znaju i ponavljamo im da trenutni status kvo u


RTS :: Vučević sa premijerima Srbije i Slovenije obišao "Kinesku četvrt"\nEkonomija Vučević sa premijerima Srbije i Slovenije obišao "Kinesku četvrt"\nutorak, 17. dec 2019, 13:46 -> 14:06\nVučević sa premijerima Srbije i Slovenije obišao "Kinesku četvrt"\nGradonačelnik Novog Sada Miloš Vučević, zajedno sa premijerkom Srbije Anom Brnabić i premijerom Slovenije Marjanom Šarecom, obišao je budući Kreativni disktrikt koji predstavlja jedan od najvećih poduhvata u okviru projekta "Novi Sad 2021 - Evropska prestonica kulture".\nNa mestu nekadašnje industrijske zone grada "Kineske četvrti" biće formiran još jedan gradski centar prvenstveno namenjen mladima, a prostori nekadašnjih industrijskih objekata postaće epicentri kulturnog i kreativnog stvaralaštva i preduzetništva.\n"Promenićemo lice ovog dela grada, dobiće veoma važnu funkciju jer nam je namera da se tu kreira jedan održiv sistem koji će služiti svima onima sa kreativnim, umetničkim ali i poslovnim idejama. Sačuvaćemo naše industrijsko nasleđe obeležavanjem objekata budućeg Kreativnog distrikta, s tim da ćemo na jednom zapuštenom i potpuno neiskorišćenom prostoru stvoriti novu vrednost, i to će takođe turistički biti atraktivno", naglasio je gradonačelnik Miloš Vučević.\nIzrazio je veliku zahvalnost Republici Srbiji na ogromnoj podršci koju pruža Gradu Novom Sadu u realizaciji najvažnijih kapitalnih investicija.\nUređenje javnih površina "Kineske četvrti" obuhvata radove na izgradnji infrastrukture (vodovoda, kanalizacije, crpne stanice), saobraćajnih površina, javnog osvetljenja, kao i hortikulturno uređenje i postavljanje mobilijara i urbane opreme.\nPosao se izvodi u više faza s obzirom na kompleksnost lokaliteta, a i zbog sinhronizacije sa dinamikom radova na samim objektima kao i na ostaloj infrastrukturi koju će realizovati JKP "Novosadska toplana", "Telekom", JKP "Informatika" i EPS.\nPrva faza radova obuhvata uređenje kompleksa nekadašnje fabrike "Petar Drapšin". Radovi su završeni u regulaciji Bulevara despota Stefana, ulici koja povezuje Bulevar despota Stefana sa pešačkom stazom na Keju i internim ulicama oko objekta br. 7 koji je predviđen za kulturnu stanicu.\nDruga faza radova je predviđena Programom uređenja građevinskog zemljišta za 2019. godinu kroz nastavak radova na izgradnji parkinga sa pratećom infrastrukturom, a planirana je pešačko biciklistička veza sa kejom i postvaljanje urbanog mobilijara. Tokom ove godine izvršeno je rušenje objekata koje je koristila Mostogradnja.\nObilasku su takođe prisustvovali predsednik Pokrajinske vlade Igor Mirović i direktor Fondacije "Novi Sad 2021-Evropska prestonica kulture" Nemanja Milenković.


PRETNJE POLICAJCU IZ BAČKE PALANKE KOJI JE PRIVEO SINA ZVEZDANA JOVANOVIĆA - Magločistač\nPočetna U fokusu PRETNJE POLICAJCU IZ BAČKE PALANKE KOJI JE PRIVEO SINA ZVEZDANA JOVANOVIĆA\nPRETNJE POLICAJCU IZ BAČKE PALANKE KOJI JE PRIVEO SINA ZVEZDANA JOVANOVIĆA\nPostavio/la: MagločistačObjavljeno: 15.05.2017 Kategorija: U fokusuNema komentara\nPolicijski sindikat Srbije traži zaštitu policajca Dalibora Karanovića iz Bačke Palanke koji dobija pretnje, a koji je suspendovan nakon pritužbe da je navodno neprimereno postupao prema sinu Zvezdana Jovanovića.\nPolicijski sindikat Srbije navodi da je Karanović nakon suspenzije počeo da prima pretnje preko društvenih mreža i sa nepoznatih brojeva telefona. Iako je, kako se navodi, pretnje prijavio policiji i tužilaštvu pre tri nedelje, ništa nije učinjeno da se slučaj istraži ili pruži garancija bezbednosti Karanoviću.\nPredsednik Policijskog sindikata Srbije Veljko Mijailović kaže da je Karanović posle suspenzije dobio pretnje preko društvenih mreža, sa profila sina Zvezdana Jovanovića, N.J.\n“Odmah pošto je primio pretnje, Karanović je 25. aprila ove godine slučaj prijavio policiji i tužilaštvu. Od tada su prošle gotovo tri nedelje, a niti je Karanović pozvan da da izjavu, niti ga je iko bilo šta pitao u vezi ovog slučaja. Ni Jovanović nije pozvan da da izjavu, niti njegovi prijatelji koji su podržavali pretnje preko društvenih mreža”, navodi Mijailović, a prenosi Policijski sindikat u saopštenju.\nPolicijski sindikat ocenjuje i da ovaj slučaj kao da ne postoji za MUP i tužilaštvo.\n“Kakva se poruka šalje srpskim policajcima, ćutite i ne hapsite dilere droge, jer ukoliko to učinite, možete postati meta, suspendovani ili otpušteni iz policije. Najgore od svega jeste da ne samo što se više veruje dilerima droge nego policajcima, već i da ozbiljne pretnje Karanoviću nisu izazvale nikakvu reakciju MUP-a Srbije i tužilaštva, koji uopšte ne vode istragu”, ocenjuje Mijailović.


Godišnja konferencija ECRE mreže u Beogradu – www.azil.rs\nEvropski savet za izbeglice i prognanike (ECRE) održao je godišnju konferenciju u Beogradu od 6. do 9. novembra 2018. Pored konferencije održane su i konsultacije za Evropu UNHCR-a sa nevladinim sektorom. Mreža ECRE trenutno ima 101 člana iz 41 države Evrope, a konferenciji je prisustvovalo preko 200 učesnika.\nTokom konferencije učesnici su imali mogućnost da analiziraju trenutno stanje azila u Evropi, da sagledaju implementaciju i ulogu Evrope u dolazećem Globalnom kompaktu za izbeglice i da disktuju o tome kako zaštititi vladavinu prava u vremenu jačanja desnice, populizma i migracija.\nNakon konferencije, mreža ECRE izdala je saopštenje, kojim se Evropska unija poziva na odbranu evropskih vrednosti. Ovo se odnosi i na vladavinu prava, unutar Evropske unije i u sklopu procesa pridruživanja. Podrška demokratskim reformama i zaštiti ljudskih prava u Srbiji i na Zapadnom Balkanu će biti moguća samo ako i sama Evropska unija promeni svoj pravac.\n„Postoje četiri glavne strategije unutar EU i država članica kada se radi o tražiocima azila“, rekao je Morten Kjaerum, direktor odbora ECRE-a. „Prvo, to je osigurati da ljudi ostanu izvan EU korišćenjem zidova, neformalnih vraćanja i obustavljanjem spasilačkih misija na moru. Drugo, to je davanje lošijih uslova u pogledu podrške, pristupa tržištu rada, spajanju porodice i prava na stalno nastanjenje i državljanstvo u tzv. trci ka dnu. Treće, to je vraćanje, uključujući postupke prinudnog vraćanja. Ovo se dešava bez obzira na ’lutriju’ kojoj su tražioci azila izloženi u pogledu činjenice da na jednom mestu mogu biti sigurni da će im biti odobrena međunarodna zaštita dok na drugom nemaju nikakve šanse. Konačno, to je sprečavanje izbeglica da uopšte napuste svoje zemlje porekla ili njihovo zadržavanje duž rute kretanja kroz sumnjive dogovore sa trećim državama.“\nUsled njene geografske lokacije Srbija je dobro upoznata sa evropskim pokušajima izbegavanja odgovornosti za pružanje zaštite ljudima kojima je potrebna. Srbija deli granicu sa državama članicama Evropske unije u kojima se dešavaju sistematska neformalna vraćanja, pritvaranja i policijska brutalnost kao standardna procedura, što pruža utisak iz prve ruke. Takođe to je i ideja da države koje nisu članice EU mogu biti potencijalna lokacija za pritvorske centre i pokušaji EU da u Srbiji zadrži tražioce azila koji su sprečeni u pokušaju ulaska u Evropsku uniju.\n„Podizanje ograda duž granica na Balkanu nije sprečilo dolazak migranata već ih je samo primoralo da potraže alternativne rute. Većina država na Balkanu je i dalje u procesu stvaranja fer i efikasnog sistema azila i politika migracija,“ izjavila je Sonja Tošković, predstavnica ECRE odbora za jugoistočni region i direktorka Beogradskog centra za ljudska prava.\nSituacija nije nasumična niti nepovratna – zasniva se na političkim odlukama i narativima koji ih stvaraju. I pored ograničenog broja glasača u većini evropskih država, ultradesničarske stranke su uspele da se prebace sa političke periferije u centar pažnje. Sa ovakve pozicije oni utiču i formiraju debatu unutar Evropske unije i država članica. Ali istraživanja dosledno pokazuju da javnost u većini država članica nije promenila stav i da nije došlo do povećanja odbojnosti prema izbeglicama ili migrantima među stanovništvom.\n„ECRE mreža predstavlja raznoliki skup unutar civilnog društva iz 41 evropske države, kako unutar tako i izvan Evropske unije, koji su ujedinjeni u viziji zaštite prava raseljenih ljudi, kako u zonama konflikta tako i u tranzitu ili po dolasku u Evropu. Mi okupljamo sve veći broj organizacija kojima rukovode same izbeglice kao jake zagovorače koji nikada nisu bili aktivniji. Mi prepoznajemo da su ljudska prava svih dovedena u pitanje i odlučili smo da na osnovu tog saznanja delujemo u sklopu svojih mogućnosti da mobilišemo glasače za predstojeće evropske izbore,“ rekao je Morten Kjaerum, direktor odbora ECRE-a.


Tip dana: Milan – Đenova: Ševčenko protiv “svog” Milana juri plasman u četvrtfinale Kupa, ali “rosoneri” blistaju u poslednje vreme! – Kladjenje.rs\nHomeTip DanaTip dana: Milan – Đenova: Ševčenko protiv “svog” Milana juri plasman u četvrtfinale Kupa, ali “rosoneri” blistaju u poslednje vreme!\n13 Januara, 2022 Vlajko Tip Dana 0\nU četvrtak je poput jučerašnjeg dana takođe veoma interesantna ponuda za klađenje, a za vas smo ovog puta analizirali duel na “San Siru” u kom će Milan dočekati Đenovu u okviru osmine finala italijanskog Kupa.\nMilan: “Rosoneri” igraju odlično u poslednje vreme!\nOd kako je Stefano Pioli seo na klupu Milana, evidentno je da ovaj tim pruža poprilično dobre partije, a kruna toga se desila prošle sezone kada su “rosoneri” uspeli posle baš dosta vremena da dođu do plasmana u Ligu šampiona.\nNažalost, tu se fudbaleri Milana baš i nisu proslavili pošto su u poprilično teškoj grupi zauzeli poslednje mesto na tabeli i nisu uspeli da nastave takmičenje ni u Ligi Evrope, što možda i nije toliko loše obzirom da će ekipa sa “San Sira” sada u potpunosti moći da se fokusira na Seriju A.\nTrenutno se “rosoneri” nalaze na drugom mestu na tabeli uz samo bod manjka u odnosu na prvoplasirani Inter koji ima i meč manje, pa je utisak da svi navijači jednog od najtrofejnijih evropskih klubova imaju pregršt razloga za zadovoljstvo kada je ova sezona u pitanju.\nU prošlom kolu su Zlatan Ibrahimović i drugari bez većih problema slavili na gostovanju kod Venecije, a taj duel je završen rezultatom 0:3.\nGolove za Milan postigli su legendarni Ibrahimović i Ernandez koji se dva puta upisao u listu strelaca, čime je još jednom potvrdio da je jedan od najboljih levih spoljnih fudbalera u Evropi.\nBio je to inače i treći vezani trijumf za drugoplasiranu ekipu na tabeli koja je pre toga slavila i na svom terenu protiv Rome u jednom fantastičnom susretu koji je završen rezultatom 3:1.\nPoslednji međusobni susret između Milana i Đenove odigran je početkom decembra u Đenovi kada su “rosoneri” bez većih problema slavili sa 0:3.\nKada su u pitanju mečevi na domaćem terenu do sada je tim sa “San Sira” odigrao sedam mečeva na ovom stadionu i ostvario sedam trijumfa, jedan remi i dva poraza.\nĐenova: Ne vidi se svetlo na kraju tunela…\nMalo ko je zaista očekivao da će fudbaleri Đenove igrati ovoliko loše u ovogodišnjem izdanju italijanske Serije A. Naime, ova ekipa se mimo svih očekivanja nalazi na pretposlednjem mestu na tabeli sa samo dvanaest osvojenih bodova, što je zaista premalo.\nOd samog starta su “grifoni” imali baš dosta problema a cenu loših rezultata je platio trener Davide Balardini a na njegovo mesto je postavljen legendarni Andrej Ševčenko koji se blago rečeno nije snašao na klupi Đenovljana.\nNaime, od kako je nekadašnji fudbaler Milana i Čelsija seo na užarenu klupu “grifona” ova ekipa je odigrala devet mečeva u Seriji A i doživela čak šest poraza i tri remija.\nU prošlom kolu je tim sa stadiona “Luiđi Feraris” doživeo novi poraz i to na svom terenu od Specije, a taj duel je završen rezultatom 0:1, uz podatak da su Goran Pandev i drugari uspeli da promaše nekoliko neverovatnih prilika za postizanje gola.\nNa poslednjih pet mečeva “grifoni” su doživeli tri poraza i dva remija a jedini trijumf na klupi Đenove je Ševčenko ostvario u Kup duelu protiv Salernitane, kada je bilo 1:0, ali treba podsetiti da je tim iz Salenta ubedljivo najmanje do sada pokazao od svih timova iz Serije A, o čemu najbolje govori i trenutno poslednje mesto na tabeli.\nŠto se tiče gostovanja, do sada su Đenovljani odigrali jedanaest mečeva na strani i ostvarili samo jedan trijumf, uz pet remija i isto toliko poraza.\nPoslednju pobedu na strani izabranici trenera Ševčenka su ostvarili još sredinom septembra prošle godine kada su u jednom fenomenalnom susretu slavili kod Kaljarija a taj duel je završen rezultatom 3:4.\nVeliko je pitanje da li će Stefano Pioli izvesti najbolji mogući sastav za ovaj duel pošto je Serija A prioritet. Sa druge strane, Kup takmičenje je jedina šansa da “grifoni” naredne sezone zaigraju u Evropi, međutim, izabranici Andrija Ševčenka igraju katastrofalno u poslednje vreme, pa bi sve osim pobede “rosonera” bilo ogromno iznenađenje zbog čega vam savetujemo da odigrate jedinicu za koju je kladionica Meridianbet pripremila kvotu 1.31.\nNa poslednjih pet mečeva između Milana i Đenove je uvek bilo više od tri gola i nema nikakvog razloga da tako ne bude i sada zbog čega vam preporučujemo da probate sa igrom 3+ za koju je kladionica Meridianbet pripremila kvotu 1.60.\nZa kraj, smatramo da će Ševčenko imati ogroman motiv protiv svog bivšeg kluba, i mišljenja smo da će “grifoni” postići makar jedan gol na ovom teškom gostovanju, zbog čega vam preporučujemo da probate sa igrom GG za koju je kladionica Meridianbet pripremila fantastičnu kvotu 2.12.


Srbija se prvi put pojavila u istraživanju ove američke organizacije, evo šta to znači – Naši u svetu\nObjavljeno 29/08/19 u 12:00\nTANJUG/ Ministarstvo za inovacije i tehnoloski razvoj/ Milos Peric\nSrbija ima veliku perspektivu u inovacijama i razvoju startap kompanija i prepoznata je kao jedna od najvažnijih inovacionih centara u Evropi, izjavio je danas ministar za inovacije i tehnološki razvoj Nenad Popović.\nOn je na konferenciji za novinare posle sastanka sa direktorom organizacije Startap Džinom Žan Fransoa Gotjeom, gde su predstavljeni najvažniji rezultati istraživanja starap ekosistema koji je sprovela ta organizacija, rekao da je Srbija svrstana među pet liderskih ekosistema u Evropi pored Londona, Tel Aviva, Barselone i Helsinkija.\n“Prvi put Srbija se pojavila u ovom istraživanju i to je poruka svima u svetu da je Srbija jedan od najvažnijih inovativnih cenatara u Evropi, a sigurno najbolji centar za inovacije na Balkanu”, rekao je Popović.\nOn je naveo da su se Beograd i Novi Sad pojavili u tom istraživanju i da je ono sprovedeno u preko milion kompanije u 154 grada sveta.\nPopović je rekao da su fakulteti u Srbiji praktično resurs najboljih inženjera odnosno da Srbija ima najbolje inženjere u Južnoj Evropi.\n“Moramo učiniti sve da ubuduće imamo što više mladih koji će upisivati tehničke fakultete. Nastavićemo ka tome da učinio sve kako bi što više mladih otvaralo startap kompanije i kako bi privukli mlade iz regiona u Srbiju”, rekao je on.\n“Moramo inovaciono preduzetništvo da razvijamo više, da imamo što više startap kompanije i tako jačamo inovacioni eko-sistem”, rekao je Popović i dodao da su poreske olakšice koje je omogućila Vlada Srbije visoko ocenjene od ove organizacije.\nOn je naveo da srpske startap kompanije privlače investitore i izneo podatak da su tokom godinu dana ostvarene akvizicije srpskih kompanija u ovom sektoru preko 100 miliona evra.\n“To će omogućiti mladima da imaju najbolji prostor i najbolje tehnologije, i pomoćemo im da tako razvijaju svoje proizvode i usluge pa ih plasiraju na tržište”, rekao je Popović.\nMinistar je naveo da su sugestije koje je Srbija dobila od Startap Džinoma odnose na potrebu da se startapi više finansiraju, i dodao je da će to biti sprovedeno u delo, odnosno da će biti pokrenuta inicijativa za osnivanje fonda za finansiranje startapa.\n“Trudićemo se da rezultate ovog istraživanja implementiramo na najbolji mogući način koristeći iskustva svih eko-sistema koji su lideri u svetu u ovoj oblasti”, rekao je Popović.\nOn je zahvalio predsedniku Aleksandru Vučiću za podršku u oblasti inovacija, kao i predstavnici Vlade Republike Srbije i dodao da će resorna ministarstva zajednički raditi na privlačenju sredstava u inovacioni startap eko-sistem u budućnosti.\nPopović je najavio da će biti nastavljena saradnja sa inicijativom Digitalna Srbija čija je pomoć od velikom značaja.\nŽajn Fransoa Gotje je rekao da je veoma važan razvoj infrastrukture kada je ova oblast u pitanju, kao i da postoji dobar odnos i saradnja javnih institucija sa privatnim inicijativama.\nOn je ocenio da je Srbija postigla dobre rezultate i da je ono što predstavnici Vlade Srbije rade na tom planu pokazuje da se ide u dobrom smeru.\nOn je rekao da je veoma važno da postoji finansiranje u ranoj fazi i da zajednica treba da podržava pokretanje startapa.\n“Davaćemo preporuke a sve u cilju da bi Srbija postala lider u otvaranju novih radnih mesta u ovoj oblasti”, rekao je direktor Startap Džinoma.\nInovacijeNenad PopovićStartap kompanije\nPartizane, vreme je za gol u gostima!


I Južna Koreja paketom mjera stabilizira finansijski sektor - Klix.ba\nJužna Koreja je u nedjelju zvanično saopćila da će se usvajanjem vlastitog paketa za stabilizaciju domaćeg finansijskog tržišta, u vrijednosti 130 milijardi dolara, pridružiti drugim najrazvijenijim zemljama koje su već preduzele slične mjere za regulaciju globalne kreditne krize, javljaju agencije.\nNavedni paket Južna Koreja će iskoristiti, kako je najavio ministar finansija te zemlje, Kang Man-soo, da bi garantirala vanjske dugove svojih kompanija i omogućila dokapitalizaciju ugroženih firmi.\nKang je rekao da je "vlada odlučila pridružiti se globalnim, zajedničkim naporima u cilju stablizacije finansijskih tržišta" i zbog toga će usvojiti sve neophodne odluke da se ti ciljevi ostvare.\nPrije Južne Koreje i Ujedinjeni Arapski Emirati su odlučili da u fond za stabilizaciju finansijskog tržišta ulože oko 19 milijardi dolara, prenio je Reuters.\nSlično su u proteklih desetak dana postupile i mnoge druge zemlje širom svijeta slijedeći primer Grupe osam najrazvijenijih država (SAD, Japan, Njemačka, Rusija, Velika Britanija, Kanada, Francuska i Italija) - G-8 - koje su do sada za smirivanje globalne finansijske krize utrošile više hiljada milijardi dolara.


Faktor | Osmanović pozvao šefove klubova u Parlamentu EU-a da iniciraju sankcije secesionistima u BiH\n23.04.2021. / 13:11\nŠef Kluba Stranke demokratske akcije (SDA) u Zastupničkom domu Parlamentarne skupštine Bosne i Hercegovine Adil Osmanović obratio se šefovima klubova zastupnika u Evropskom parlamentu povodom kontroverznog "non-papera" u kojem se promovira ideja prekrajanja državnih granica na Zapadnom Balkanu.\nOsmanović je od institucija Evropske unije (EU) zatražio izricanje sankcija za one koji zastupaju ideje i politike koje predstavljaju prijetnju sigurnosti i stabilnosti Bosne i Hercegovine, naglasivši da je ovo trenutak u kojem demokratske snage u EU moraju podići svoj glas i konkretnim postupcima jasno poručiti onima koji nastoje narušiti njene principe i ugroziti stabilnost na kontinentu da su takve ideje neprihvatljive.\n- Vjerujem u odlučnost demokratskih snaga i očekujem da će Evropski parlament već na narednoj sjednici nedvosmisleno odbaciti i osuditi sporni "non-paper", te da će inicirati sankcionisanje onih koji zastupaju ideje i politike koje predstavljaju prijetnju sigurnosti i stabilnosti Bosne i Hercegovine, Zapadnog Balkana, ali i cijele Evrope – poručio je Osmanović.\nŠef Kluba SDA, u izjavi za javnost, također podsjeća da je EU još 21. marta 2011. godine usvojila okvir kojim je omogućeno izricanje restriktivnih mjera protiv fizičkih i pravnih lica čije djelovanje podriva suverenitet, teritorijalni integritet i ustavni poredak Bosne i Hercegovine, te ozbiljno ugrožava sigurnosnu situaciju, a da je taj okvir još jednom potvrđen u martu ove godine.\nAdil Osmanovićnon paperParlament BiHEvropska unija


'Bitka za južnu prugu' - Građani žele da se uključe u upravljanje parkovima prirode - Novosti - Turistički svet\n"Bitka za južnu prugu" - Građani žele da se uključe u upravljanje parkovima prirode\nSićevačka i Jelašnička klisura, Stara i Suva planina, Radan i Jerma bogatstva su jugoistočne Srbije kojima se pak, smatraju ljudi iz Društva za zaštitu životne sredine Stara planina, ne upravlja kako treba. Glavna pritužba je što se lokalno stanovništvo ne uključuje u upravljanje, zbog čega su pokrenuli kampanju "Bitka za južnu prugu", a u kojoj predlažu model Francuske.\nVećinom parkova i rezervata upravlja Javno preduzeće Srbijašume koje je centraizovano i ima svoj koncept protiv koga je društvo Stara planina, kaže njegov predsednik Dragan Taškov.\nZato, ovo udruženje osmislilo je i prosledilo nadležnima kako postepeno uvoditi francuski model upravljanja parkovima prirode, kaže još jedan član Stare planine i docent na Fakultetu za primenjenu ekologiju "Futura" Dušan Mijović, jer su zakjučili da je on najbolji.\n- Planska dokumentacija nema apsolutno nikakvu dodirnu tačku sa lokalnim stanovništvom. Kod nas se često smatra da država ako želi da uključi stanovništvo, to se okači na nekoj oglasnoj tabli i to ako neko vidi - video je. Francuski model upravljanja ne ostavlja slobodu tim selima ili mesnim zajednicama da li žele da se uključe ili ne - rekao je Mijović.\nSvaki predsednik mesne zajednice dužan je, priča Mijović, da bude u savetu parka prirode i da dalje informiše ljude o tome šta se u njemu dešava. Zapravo, 51 % saveta čini lokalno stanovništvo. Na taj način ono kontroliše upravljanje, projekte i rad na zaštiti prirodnog dobra, a ne dolazi se u situaciju koja se često viđa ovde - da zainteresovani iskažu svoje mišljenje na javnoj raspravi, a to se ne uvaži.\n- Ovim modelom mi zagovaramo da lokalno stanovništvo dobije veću ulogu, da lokalno stanovništvo koje najbolje poznaje prilike i svoje snage i potencijale bude to koje će sprovoditi i prepoznavati projekte koji će njima poboljšati kvalitet života, koje će doprineti zaštiti. Takođe, želimo da to lokalno stanovništvo bude od strane upravljača pomognuto, koje bi bilo garant za projekte na koje lokalno stanovništvo aplicira - navodi Mijović.\nMeđu brojnim pritužbama na trenutni način funkcionisanja parkova Mijović ubraja to što ne može ista struktura i da upravlja i da kontroliše rad, kao i manjak inspektora, s obzirom na to da je potrebno da bude jedan po opštini, a trenutno postoji jedan po okrugu.


Abraham grupa: Sve odredbe ugovora o zakupu do sada su ispunjene – Fokus.ba\nUgovorom je predviđeno da se tokom ljeta 2020. godine pokrene proizvodnja u pogonu ljevaonice te da se zaposli oko 200 bivših radnika Aluminija\nU aprilu ove godine Aluminij Industries d.o.o., podružnica M.T. Abraham grupe, i Aluminij d.d. Mostar potpisali su ugovor o zakupu pogona mostarske kompanije. Ugovorom je predviđeno da se tokom ljeta 2020. godine pokrene proizvodnja u pogonu ljevaonice te da se zaposli oko 200 bivših radnika Aluminija.\nU Aluminiju je proteklih mjeseci obavljena inspekcijska kontrole finansijsko-materijalnog, vanjskotrgovinskog i deviznog poslovanja Aluminija d.d. Mostar, a Vlada FBiH je prije dva dana Finansijsku policiju zadužila da izvještaj proslijedi nadležnom tužilaštvu radi utvrđivanja nezakonitosti u poslovanju i štete nastale po imovinu i imovinske interese Federacije BiH, kao i da poduzme druge mjere i aktivnosti u skladu sa zakonom.


'EU treba da posmatra proširenje i kao geopolitičko pitanje'\nIzvor: B92, 02.Jun.2019, 16:44\n"EU treba da posmatra proširenje i kao geopolitičko pitanje"\nPodgorica -- Ministar spoljnih poslova Crne Gore Srđan Darmanović tvrdi da će Evropska unija morati da proširenje posmatra i kao geopolitičko pitanje.\n"Zato što dobijamo sve ozbiljnije konkurente na Zapadnom Balkanu koji ne dele vrednosti evroatlantskog prostora", rekao je Darmanović za Portal RTCG, ne objašnjavajući na koje to konkurente misli.\nPo njemu, EU će morati da i na taj način >> Pročitaj celu vest na sajtu B92 << tretira politiku proširenja što, kako je kazao, "ne znači da nagrađuje zemlje koje još nisu spremne".\nOn je izneo uverenje da će Evropska komisija nastaviti sa politikom proširenja, ali i da taj proces neće zavisiti samo od EU.\nDarmanović je, komentarišući stav predsednika Slovenije Boruta Pahora, koji je pre dva dana u Budvi kazao da zemlje Zapadnog Balkana imaju evropsku perspektivu u narednih pet, 10 ili 15 godina, ako pokušaju da rešavaju probleme, rekao da takva ocena nije nerealistična.\n"Sama Evropska komisija je u Strategiji pomenula 2025. godinu, to je šest godina od sada. Ako se pretpostavi da sve zemlje neće ući tako brzo, relativno brzo, onda Pahor nije izrazio neki nerealističan stav. Neke zemlje tek otvaraju pregovore. Ako 2025. kao rok ostane realističan, to će biti primereni uspeh za Crnu Goru. Itekako insistiramo na principu regate - da oni koji su uspešniji idu brže", poručio je Darmanović.\nIzvor: Blic, 03.Jun.2019, 00:30\nMinistar spoljnih poslova Crne Gore Srđan Darmanović tvrdi da će Evropska unija morati da proširenje, osim kao politiku koja ide u susret standardima, posmatra i kao geopolitičko pitanje.


Vesti Autor:N1 Beograd, Nikola Radišić25. jan. 202211:45 > 17:2810 komentara\nPremijerka Srbije Ana Brnabić sastala se na početku današnje posete Briselu sa evropskim komesarom za proširenje Oliverom Varheljijem sa kojim je razgovarala o značaju referenduma o promeni Ustava Srbije i o nastavku reformi u oblasti vladavine prava. Ana Brnabić se potom sastala i sa visokim predstavnikom Evropske unije Žozepom Borelom.\n„Dobar sastanak sa visokim predstavnikom Evropske unije Žozepom Borelom o aktivnostima i reformama koje sprovodimo pre svega u oblasti vladavine prava. Srbija je posvećena nastavku procesa evropskih integracija“, napisala je Brnabić na Tviteru nakon sastanka sa Borelom.\nBrnabić je prethodno, o sastanku sa Varheljijem, rekla: „Na početku današnje posete Briselu, razgovarala sam sa evropskim komesarom za proširenje Oliver Varheljijem, o značaju referenduma o promeni Ustava Srbije i o nastavku reformi u oblasti vladavine prava. Hvala komesaru Varheljiju na podršci procesu evropskih integracija Srbije“.\nPredsednica Vlade Srbije danas boravi u Briselu, gde će učestvovati na sastanku Saveta za stabilizaciju i pridruživanje EU-Srbija i razgovarati sa brojnim zvaničnicima Unije.\nSeriju sastanaka Brnabić je započela radnim doručkom sa predsednikom Spoljnopolitičkog odbora Evropskog parlamenta Dejvidom Mekalisterom na kojem je učestvovala i ministarka za evrointegracije Jadranka Joksimović.\nIzvor : Tanjug / Vlada Republike Srbije, Peđa Vučković\nU okviru posete, planirani su i sastanci sa potpredsednikom Evropske komisije Fransom Timermansom, evropskim komesarom za pravosuđe Didijeom Rejnerdsom.\nBrnabić će se sastati i sa najvišim predstavnicima EU, predsednicom Evropske komisije Ursulom fon der Lajen, predsednikom Evropskog saveta Šarlom Mišelom i novom predsednicom Evropskog parlamenta Robertom Mecolom, saopštila je Vlada Srbije.\nAna BrnabićBriselOliver VarheljiŽozep Borel


VESIĆ URUČIO KLJUČEVE STANOVA NOVOG "SAMAČKOG BLOKA" U SEVERNOJ MITROVICI\nRadio Kontakt Plus\t sreda, 16 septembar 2020 13:53\nSEVERNA MITROVICA - Zamenik gradonačelnika Beograda Goran Vesić, uručio je danas ključeve 20 stanova nove zgrade "Samačkog bloka" u Kosovskoj Mitrovici.\nZgradu čine 10 jednosobnih stanova i 10 garsonjera. Izgradnju ovog projekta finansirao je Grad Beograd u iznosu od 42,9 miliona dinara.\nZamenik gradonačelnika Beograda Goran Vesić, izjavio je da je danas posebno srećan, jer se na delu pokazuje kako izgleda saradnja srpske prestonice i Kosovske Mitrovice.\n„Porodice u nekadašnjem 'Samačkom bloku' živele su u neverovatnim uslovima, koji nisu primereni ni 19. a ne 21. veku, što je nedopustivo u vremenu u kojem mi živimo. Srećan sam što su ovi ljudi danas dobili ključeve i rešili svoje stambeno pitanje. Grad Beograd će nastaviti da pomaže Kosovsku Mitrovicu“, kazao je Vesić.\nBiserka Miletić nije krila emocije zbog toga što su ona i njena porodica konačno dobili svoj krov nad glavom.\n„Dočekala sam ovaj dan i veoma sam srećna, ne mogu da verujem... 25 godina sam provela u jednoj sobi, bez toaleta, bez ičega... Hvala svima koji su pomogli“, kazala je Miletić.\nSa druge strane, mnogi su bili nezadovoljni raspodelom stanova. Reč je o pojedinim stanarima poslednjeg sprata nekadašnjeg "Samačkog bloka", koji nisu dobili ključeve novih stanova.\nU ulici Rudarske čete, danas je položen kamen temeljac za još jednu zgradu u kojoj će biti smešteni preostali stanari nekadašnjeg "Samačkog bloka".\nOva zgrada će imati 20 stanova i prema Vesićevim najavama, biće završena do kraja januara naredne godine.\nOvaj projekat takođe finansira Grad Beograd.\nVesić je danas sa predstavnicima lokalne samouprave obišao radove na izgradnji Studentskog parka, koji će biti na mestu nekadašnje diskoteke “Sfens”.\nZamenik gradonačelnika Beograda kazao je da je poznat po tome što uređuje Beograd, pravi trgove i parkove.\n„Virus uređivanja gradova širi se po čitavoj Srbiji i došao je do Kosovske Mitrovice. Ljudi osim što treba da imaju posao i uređene stanove, treba da imaju uređene parkove, mesta za odmor... Mogu da obećam da će Kosovska Mitrovica dobiti igralište kakvo mi posedujemo u Beogradu, a koje će biti izgrađeno u skladu sa svim evropskim standardima. Svima nam je jasno da su se u poslednjih 20 godina ljudi ovde snalazili na različite načine da bi preživeli, ali sada je došlo vreme kada treba urediti javne prostore, naravno uz to da se ljudima omogući da rade na nekom drugom mestu“, poručio je Vesić.\nTrenutno se radi na izgradnji tri nova parka u Mitrovici, dodao je Vesić.


Naravno, nikad bob neće biti fudbal, nikad deca neće kupovati bobove od 50.000 evra da se klizaju na snegu kad je zima, ali definitivno mislim da ćemo sa uspehom podići ovaj sport i da će on postati zapaženiji”, rekao je Rađenović Tanjugu.\nBob je za Rađenovića, kako se obično kaže, porodična tradicija, pošto je njegov otac Boris bio član reprezentacije Jugoslavija na ZOI u Sarajevu 1984. godine.\nMlađem Rađenoviću ZOI u Sočiju sledeće godine biće već treće u karijeri.\n"“Na prve ZOI, 2002. u Solt Lejk Sitiju sam ‘upao’ kao nov. Neki kažu zbog oca, ali ja sam na testiranju tom bio drugi zahvaljujući svojim predispozicijama. Na drugim ZOI u Vankuveru sam imao bolju ideju šta je bob, jer sam već 10 godina bio u tom sportu. Tada smo zauzeli 18. mesto, a staza je bila užasna. Sada imamo nikad bolju ekipu, koja je osvežena. Zahvaljujući OKS imamo odličnu opremu, a bez toga je nemoguće”", naveo je Rađenović.\nIgre u Sočiju održaće se od 7. do 23. februara sledeće godine, a srpski reprezentativac je umereni optimista.\n“"Konkurencija na ZOI je slična kao na Svetskom kupu, godinama se takmičim sa istim ljudima. Na svakom takmičenju do sada smo ‘načeli’ sve konkurente. Prošle sezone u Austriji smo aktuelnog olimpijskog šampiona Stivena Holkomba dobili za vise od šest mesta, ako možemo njega da dobijemo, možemo svakoga”", rekao je Rađenović.\nPrema njegovom mišljenju, nijanse su te koje će odlučivati o medaljama u Sočiju.\n“"Ne volim da obećavam. Može da se desi da dođemo do medalje, ali i da je ne osvojimo. Ima nas između sedam i 10 ozbiljnih ekipa i svi pretenduju na zlato. Prošle godine sam ih dobijao, ali su i oni mene. Zimski sport je takav da male greške odlučuju, treba imati i sreće. Svako jednom ‘izvuče’ idealnu trku, gde mu se sve pogodi. U svakom slučaju, realno je da uđemo u prvih pet”", zaključio je Rađenović, koji veći deo godine provodi u Australiji, gde živi i trenira, ali i dalje sanja medalju za Srbiju.


Porodica tragično nastradalog pevača Šabana Šaulića zatražila je od nadležnih da vidi njegovo telo, a oni su im izašli u susret i to omogućili. Iako je taj zahtev, kako saznajemo, njima bio izuzetno neobičan, oni su učinili sve da porodici preminulog pevača izađu u susret i ispune njihove molbe.\nPLANIRALI SU SVADBU, A TRAGEDIJA IH JE ZAVILA U CRNO Dok je Mihajlo Šaulić u Nemačkoj, njegova verenica sve vreme brine o Goci i Ildi (VIDEO)\nPorodica Šaulić želi da se odmah nakon toga sa Šabanovim telom vrati u Srbiju, ukoliko bude moguće već istog dana. Sahrana bi trebalo da bude obavljena u ponedeljak, a Šaban je pre tri meseca sastavio testament kojim je svu imovinu ostavio supruzi Goci, deci i unucima. Više o tome pročitajte OVDE.\nVIDEO: Mihajlo Šaulić odlazi u Nemačku\nLUNA ĐOGANI POKAZALA GOLE SILIKONSKE GRUDI Unosila se u kameru sa njima, pa zavukla nos ispod pazuha i uradila NAJODVRATNIJU STVAR


Marjan Sarec - Dnevni list Danas\nPočetna » Marjan Sarec\nPiše: Beta-AP 23. 4. 2019.\nJanša: Zabavna je komedija, ali ne u našoj vladi\nSlovenački opozicioni lider, bivši premijer Janez Janša ocenio je da se koaliciona vlada i premijer Marjan Šarec ne snalaze na evropskoj političkoj sceni.\nSlovenački premijer Marjan Šarec, danas je komentarišući navode medija, da je Hrvatska prisluškivala slovenačke sudije tokom arbitražnog postupka, istakao da „zabrinjava da je to način funkcionisanja u Evropskoj uniji“.\nSlovenački premijer Marjan Šarec prihvatio je danas ostavku koju mu je ponudio ministar za zaštitu okoline Jure Leben zbog, kako je naveo, medijskih napada, što je treća ministarska smena u njegovoj vladi od početka mandata pre pet i po meseci.\nŠarec: Ulazak Hrvatske u Šengen ne zavisi od Slovenije\nUlazak Hrvatske u Šengen ne zavisi od Slovenije već od evropske evaluacione komisije koja će morati da utvrdi da li Hrvatska ispunjava potrebne uslove za evropski prostor bez kontrole granica u kojem Slovenija već jeste, ocenio je u ponedeljak premijer Slovenije Marjan Šarec.\nŠarec: Junkerov komentar o mojim godinama smatram komplimentom\nSlovenački premijer Marjan Šarec rekao je da je kao kompliment shvatio oslovljavanje predsednika Evropske komisije Žan Kloda Junkera koji ga je u Briselu nazvao mladićem, a što mediji u Ljubljani ocenjuju kao nedostatak diplomatskog takta.\nGlumac na čelu slovenačke vlade\nSlovenački parlament danas je na vanrednoj sednici sa 45 glasova za i 34 protiv potvrdio novu koalicionu vladu Marjana Šareca,objavila je Radio-televizija Slovenije.


MINISTARKA ZORANA MIHAJLOVIĆ: Srbi ne poštuju Žene kao Evropljani\nDecembar 11, 2017 ŽURNAL\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović danas je povodom Međunarodnog dan ljudskih prava izjavila da nema ljudskih prava bez poštovanja prava žena i manjina.\n“Borba da sve marginalizovane i višestruko diskriminisane grupe građana i građanki budu prepoznate kao ravnopravni članovi našeg društva, da ravnopravno ostvaruju sva svoja prava i da imaju jednake mogućnosti za rad i razvoj odgovornost je svih nas”, navela je Zorana Mihajlović u pisanoj izjavi.\nOna je istakla da 10. decembar treba svakoga da podseti da su ljudsko dostojanstvo i sloboda temelj za izgradnju modernog i razvijenog društva.\n“Važno je da donosimo zakone i strategije, ali, još značajnije je da konkretnim merama omogućimo svima da se školuju, da rade, da sprečimo nasilje i da svako ima mogućnost da ostvari svoje potencijale. To se posebno odnosi na romsku nacionalnu manjinu u Srbiji i na višestruko diskriminisane i ranjive grupe žena, kao što su žene sa invaliditetom, žene na selu, samohrane majke i Romkinje”, rekla je Zorana Mihajlović.\nPodsetivši da se danas završava i globalna kampanja “16 dana aktivizma protiv nasilja nad ženama”, potpredsednica Vlade je istakla da se protiv nasilja nad ženama treba boriti tokom cele godine.\n“Nema govora o ljudskim pravima ako su žene i devojčice žrtve nasilja. Ovo je ogroman problem celog društva i zahteva edukaciju, rad sa najmlađima, aktivnu ulogu porodice i škole. Moja poruka svima je da zaštitimo žene i ne okrećemo glavu pred nasiljem, jer ono nije privatna stvar”, kazala je Zorana Mihajlović.


Migranti u Tuzli dobili jedinu poveznicu sa svojim porodicama – Radio Studio D ::: 99,40 i 97,40 FM\nMigranti u Tuzli dobili jedinu poveznicu sa svojim porodicama\n- 24. Decembra 2019.\nMigrantima koji borave na glavnoj tuzlanskoj autobuskoj stanici pod otvorenim nebom, osim hladnoće i bolesti izazvanih životom ispod svakog minimuma ljudskog dostojanstva, ogroman problem u Tuzli predstavlja i nemogućnost korištenja električne energije kako bi napunili svoje mobitele.\nMobiteli njima zaista predstavljaju život, jedinu vezu sa porodicama koje željno iščekuju njihov poziv i jedino sredstvo orijentacije na njihovom preteškom putu.\nU želji da ublaži ovaj veliki problem, Udruženje “Zemlja djece u Bosni i Hercegovini”, koje već mjesecima na razne načine pomaže migrantskim porodicama sa djecom i maloljetnicima bez pratnje, odlučilo se na poduhvat izrade i postavke solarnog stuba na platou Željezničke stanice u Tuzli.\nUz saglasnost Željeznica FBiH, i finansijsku podršku Fondacije tuzlanske zajednice, sinoć je, unatoč jakoj kiši, “Zemlja djece u BiH” postavila stub, a prvi korisnici, čiju je sreću teško opisati riječima, odmah su krenuli sa punjenjem svojih mobitela!\nIz ovog Udruženja ističu da su sami migranti obavili sav fizički posao koji je bio neophodan da se izlije postolje i instalira ovaj stub.\nPrevious article Tuzlanska Pivara slavi 135. godinu postojanja\nNext article Servis: TK bogatije za 12 beba


Medunarodna mreža pomoci - IAN najostrije osuduje organizovano nasilje prema Srbima na Kosovu, ubistva mestana, sistematsko progonstvo i paljenje kuca i crkava, kao i napade na predstavnike medunarodne zajednice i nevladinih organizacija.\nOva politicki i etnicki motivisana zlodela, te potpuno nepostovanje uspostavljenih demokratskih institucija, ozbiljno dovode u pitanje dosadasnje napore svih aktera na Kosovu i u regionu usmerene na izgradnju naprednijeg i tolerantnijeg drustva.\nTakode osudujemo podjednako besmislene nasilnicke incidente na ulicama nekih gradova u Srbiji, kao i spaljivanje džamija u Nisu i Beogradu.\nPorodicama svih žrtava sukoba na Kosovu izražavamo svoje najdublje saucesce.\nMržnja, nasilje i osveta nikad ne mogu doneti dobra, ponajmanje onome ko za njima posegne. Stoga moramo uciniti sve da ova spirala nasilja prestane, da pocinioci svih nedela budu pravedno kažnjeni, a da na Kosovu ponovo bude uspostavljena vladavina prava.


Iranski naučnik Mohsen Fahrizadeh za koga je Zapad dugo sumnjao da je organizovao tajni program razvoja nuklearne bombe, ubijen je iz zasjede blizu Teherana. Atentat bi mogao da dovede do konfrontacije Irana i njegovih protivnika u posljednjim nedjeljama predsjedništva Donalda Trumpa.\nVojni savjetnik vrhovnog iranskog vođe Ajatole Alija Hameneija okrivio je Izrael za ubistvo naučnika i obećao da će Iran osvetiti ubistvo.\n"U posljednjim danima političkog života njihovog saveznika (Trumpa), cionisti žele da pojačaju pritisak na Iran i dovedu do toga da bukne rat", napisao je na Twitteru Hosein Dehgan.\nKabinet izraelskog premijera Benjamina Netanjahua odbio je da komentariše atentat. u SAD, Pentagon je odbio da komentariše ubistvo iranskog naučnika a iz State Departmenta i Bijele kuće nije odgovoreno na pitanja novinara povodom tog događaja. Tim novoizabranog predsjednika Bidena takođe nije želeo da komentariše slučaj.\nZapadne i izraelske obavještajne službe već godinama opisuju Fahrizadeha kao lidera tajnog programa razvoja atomske bombe koji je zaustavljen 2003. godine, a za koji Izrael i SAD optužuju Teheran da pokušava da ga tajno obnovi. Iran stalno demantuje da pokušava da nuklearnu energiju koristi kao oružje.\nPolu-zvanična novinska agencija Tasnim saopštila je da su "teroristi digli u vazduh drugi automobil", prije nego što su pucali na vozilo kojim su putovali Fahrizade i njegovi tjelohranitelji.\nBez obzira na to ko je odgovoran za napad, on će sigurno pojačati tenzije između Irana i SAD u posljednjim nedjeljama Trumpovog predsjedništva.\nPredsjednik Trump, koji nije uspio da osvoji drugi mandat na izborima 3. novembra i napušta položaj 20. januara, više puta je optužio Iran da tajno razvija nuklearno oružje. Trump je SAD povukao iz sporazuma prema kojem su sankcije Iranu ukinute u razmjenu za ograničenja njegovog nuklearnog programa. Biden je rekao da će obnoviti sporazum.\nJedan američki zvaničnik je ranije ovog mjeseca potvrdio da je Trump od vojnih savjetnika tražio plan mogućeg napada na Iran. Trump je, međutim, odlučio da ne preduzima takvu akciju zbog rizika da bi mogla da izazove širi sukob na Bliskom istoku.\nAgencija UN za nuklearnu energiju i američke obavještajne službe vjeruju da je Farizadeh predvodio koodinisani nuklearni program u Iranu, koji je zvanično obustavljen 2003.\nOn je jedini iranski naučnik koji se pominje po imenu u "finalnoj procjeni" Međunarodne agencije za atomsku energiju (IAEA) o otvorenim pitanjima o iranskom nuklearnom programu, dokumentu koji je izrađen 2015. godine. U izvještaju se navodi da je nadgledao aktivnosti "koje su podržavale moguću vojnu dimenziju iranskog nuklearnog programa."\nU posljednjim mjesecima Trumpovog predsjedništva, Izrael je sklopio sporazume sa arapskim državama Zaliva, koje takođe nisu u prijateljskim odnosima sa Iranom.\nRanije ove nedjelje, Netanjahu je otputovao u Saudijsku Arabiju i razgovarao sa princom prijesolonasljednikom, rekao je jedan izraelski zvaničnik, što bi značilo da je to bila prva javno potvrđena posjeta jednog izraelskog lidera. Izraelski mediji javili su da je sastanku prisustvovao američki državni sekretar Mike Pompeo.\nU petak, prije nego što je objavljena vijest o napadu na Farizadeha, jedan izraelski zvaničnik je izjavio da Izrael razgovara sa arapskim zalivskim zemljama o tome kako se postaviti prema Iranu.\n"Priča nije Trump, nije čak ni Izrael. Priča je Iran - i sve veći strah da će se nova američka administracija vratiti nuklearnom sporazumu koji ugrožava samu egzistenciju zalivskih država", izjavio je Cahi Hanegbi, član Netanjahuovog kabineta za nacionalnu bezbjednost, za radio stanicu iz Tel Aviva, i zaključio:\n"Znaćemo kako da rješavamo pitanje iranske prijetnje, čak i ako smo prepušteni sami sebi".


Pirot: Pripadnici Policijske uprave Pirot, od uvođenja vanrednog stanja, na teritoriji Pirotskog okruga protiv 91 osobe i dva maloletnika podneli su zahteve za pokretanje prekršajnog postupka zbog kršenja mera zabrane javnih okupljanja i zabrane kretanja.\nVlasnik ugostiteljsko – trgovinskog objekta „Leon food“ u Beogradskoj ulici u Vranju N.T. (45), uhapšen je i danas saslušan u Osnovnom javnom tužilaštvu, zbog toga jer su u ovom objektu zatečeni kupci, što je suprotno odluci Vlade Srbije.\nU Srbiji je za 24 sata, do nedelje u 15h, preminulo još šest osoba, ukupno 80, a zaraženo je još 250 ljudi, pa je ukupno 3.630 potvrđenih slučajeva.\nZa poslednja 24 sata u Srbiji je od posledica koronavirusa preminulo još devet osoba, čime je ukupan broj povećan na 94. Do danas u 15 sati potvrđeno je novih 411 slučajeva COVID-19.


Slobodna zona Pirot proglašena za najbolju u Evropi i treću na svetu – Javni Servis\nJuGmediaJužna i istočna SrbijaMedijiPrivredaRegioni\nJavni ServisOktobar 19, 20183min00\n

Šesti put zaredom Slobodnu zonu Pirot visoko je rangirao fDi\nŠesti put zaredom Slobodnu zonu Pirot visoko je rangirao fDi magazin Financial Timesa, ali ove godine je proglašena za najbolju u Evropi i treću na svetu.\n„Slobodna zona Pirot, koja se nalazi na jugoistoku Srbije, proglašena vodećom slobodnom zonom u Evropi i trećom u svetu. Zona nudi investitorima niz atraktivnih podsticaja i podstiče otvaranje novih radnih mesta. Broj proizvodnih investitora u zoni je porasao za 22 posto od 2016. do 2017. godine, dok je broj malih i srednjih preduzeća u Zoni porastao za više od 5 posto. Investitori u Zoni uživaju odličnu podršku za izvoz robe“, piše ovaj magazin.\nTakođe, u magazinu je navedeno da je Slobodna zona Pirot proglašena najboljom evropskom zonom za velike korisnike, ali i da investitorima nudi dodatne podsticaje za radno intenzivne projekte, finansijske podsticaje po najvišim standardima.\n“Pored toga, kompanije su oslobođene poreza na dobit pravnih lica u trajanju od 10 godina od dobitka izveštaja za prvu godinu, gde ulaganja iznose 9 miliona evra u osnovna sredstva, i gde je zaposleno više od 100 dodatnih radnika. Time su stvoreni uslovi za povećanje broja većih proizvodnih korisnika“, zaključuje se u ovom članku.\nPirotska Slobodna zona dobila je i nagradu za povezanost sa transportnim koridorima, razvoj novih tehnologija, pogodnosti za korisnike, i unapređenje infrastrukture.\n„Razvijeni softverski alati u Slobodnoj zoni Pirot 2017. godine koji olakšavaju komunikaciju klijenata sa špediterskim i carinskim procesima, pomogli su da Slobodna zona Pirot dobije nagradu za razvoj tehnologija“, navodi magazin.\nZona je prepoznata i po programu podsticaja, koji se odnose na oslobađanje poreza na dobit i subvencija za zapošljavanje, do pogodnosti logističkog centra, uključujući i carinske procedure, a takođe je prepoznata i dobra povezanost Slobodne zone sa panevropskim koridorom 10 koji povezuje Beograd sa Sofijom i Turskom, Italijom i Grčkom. Priključak na ovu putnu mrežu je udaljen samo 300 metara od zone.\n“Dosegli smo sam vrh porodice evropskih slobodnih zona, što je veliko priznanje i obaveza za naš tim kako bi stvorili napredno ekonomsko okruženje”, izjavio je za fDI magazin izvršni direktor Slobodne zone Pirot Dragan Kostić.\nČlanak Slobodna zona Pirot proglašena za najbolju u Evropi i treću na svetu se pojavljuje prvo na juGmedia.


Drugi Vinski maraton 22. septembra na Paliću - MediaSfera\nOvogodišnji, drugi po redu Vinski maraton biće održan 22. septembra na Paliću, saopštili su organizatori.\nVinski maraton je manifestacija koja spaja naizgled nespojivo – trčanje, vino, muziku, gastronomiju i zabavu i namenjena je svima koji žele da se sa porodicom i prijateljima zabave i uživaju u trčanju ili šetnji kroz prirodu, gde ih u prelepo uređenim vinogradima i vinarijama očekuju odlično vino, gastronomski specijaliteti i muzika, navodi se.\nI ove godine će biti organizovane dve trke – Vinska trka (21,1 km) i Trka uživanja (8 km), a zainteresovani mogu da se prijave putem sajta.\nPosle trka, takmičare i sve posetioce očekuju besplatni koncerti, zabavna takmičenja, degustacije vina, vinske radionice, vožnja vinskim brodom, vinske ture, provod u čardi i vinski piknik.\nOrganizator manifestacije je Udruženje Vinski maraton, uz podršku Parka Palić, Turističke organizacije Srbije, Ministarstva trgovine, turizma i telekomunikacija, Ministarstva poljoprivrede, šumarstva i vodoprivrede, Privredne komore Srbije, Autonomne pokrajine Vojvodine i Beogradskog maratona.\nTagoviDrugi Palić trčanje vino Vinski maraton


Radionice posvećene razradi budžeta projekata izgradnje kapaciteta u visokom obrazovanju\nU skladu sa rezultatima ispitivanja potreba za tematskim radionicama, Fondacija Tempus – Erazmus+ kancelarija u Srbiji, organizuje radionice posvećene razvoju predloga projekata za konkurs za projekte izgradnje kapaciteta u visokom obrazovanju (nekadašnji Tempus projekti) u okviru programa Erazmus+. Dve radionice posvećene razradi matrice logičkog okvira održane su tokom decembra u Novom Sadu i Beogradu. Prva radionica sa akcentom na detaljnom opisu projekta održana je u Novom Sadu, a druga će se održati u Beorgadu 14. januara.\nDve radionice posvećene razradi budžeta projekata izgradnje kapaciteta u visokom obrazovanju biće održane u Novom Sadu 16. januara i Beogradu, 19. januara 2015. godine, sa početkom u 10 časova (i trajanjem do 16 časova). O mestu održavanja radionica odabrani učesnici će biti naknadno obavešteni.\nRadionice su namenjene isključivo predstavnicima visokoškolskih institucija koje razvijaju predloge projekata izgradnje kapaciteta u visokom obrazovanju za aktuelni Erazmus+ konkurs.\nPrijavu za radionice možete izvršiti popunjavanjem registracionog formulara: https://erasmusplus.rs/erazmus-radionica-za-razradu-budzeta-projekta/ najkasnije do ponedeljka, 12. januara do 16:00. Broj učesnika i učesnica za svaku od radionica je ograničen na 30. Osobe koje su kroz upitnik za ispitivanje potreba iskazale zainteresovanost za ovu temu imaće prednost pri odabiru za učešće, a vodiće se računa o zastupljenosti različitih tipova institucija/organizacija, ujednačenom broju osoba iz iste institucije i dosadašnjem učešću u tematskim radionicama.\nUčesnici sami snose eventualne putne i troškove smeštaja. Fondacija Tempus – Erazmus+ kancelarija u Srbiji obezbeđuje radne materijale i osveženje tokom radionica.


U Briselu predstavljen prvi izveštaj Evropskoj komisiji o projektu Novi Sad 2021- Evropska prestonica kulture - Novi Sad - Evropska prestonica kulture\nObjavljeno 11/10/2017 u kategoriji: Vesti\nU utorak 10. oktobra 2017. godine, predstavnici Fondacije „Novi Sad 2021- Evropska prestonica kulture“, predstavili su u Briselu svoj prvi izveštaj o radu. Prezentaciji postignutih rezultata prisustvovali su predstavnici Evropske Komisije i eksternih službi koje se bave saradnjom sa Zapadnim Balkanom, kao i predstavnica Republike Srbije u Briselu, Vanja Radonjić Rakić.\nDirektor Fondacije Novi Sad 2021, Nemanja Milenković, predstavio je rezultate titule Evropske prestonice kulture(EPK) postignute u nultoj godini, kao i planove za predstojeći period, koji će kao rezultat rada Fondacije „Novi Sad 2021“ ostaviti legat Novom Sadu i nakon 2021. godine. Član gradskog veća Grada Novog Sada zadužen za kulturu, Dalibor Rožić, govorio je o kulturnoj strategiji i kapacitetima Grada, finansijskoj i političkoj podršci. Izvršna direktorka Fondacije, Tamara Zelenović Vasiljević, upoznala je članove Panela sa organizacijom i procedurama rada, dok je rukovodilac sektora za međunarodnu saradnju Vuk Radulović govorio o evaluaciji, internacionalizaciji, mobilnosti, projektima EPK i saradnji u Dunavskom regionu. Lazar Jovanov i Milica Rašković, stručni saradnici za participativne projekte, izneli su planove i rezultate rada na participaciji i razvoju publike, a član Upravnog odbora Darko Polić, predstavio je infrastrukturne projekte koji će se realizovati do 2021. godine. Umetnički i programski direktori, Jovan Trkulja i Dušan Kaličanin predstavili su program i umetničku viziju, odnosno produkciju programa EPK, a Dušan Vuković, definisao je kanale komunikacije navedenih projekata, ispred sektora za komunikaciju.\nNakon dobijanja titule započet je proces monitoringa koji sprovodi panel nezavisnih eksperata iz različitih oblasti evropskih kulturnih politika. Panel nezavisnih eksperata čini grupa ljudi koji su bili angažovani na projektima prethodnih evropskih kulturnih prestonica. Samom panelu predstavljen je izveštaj o radu na projektu Novi Sad 2021- EPK, koji je ranije upućen Evropskoj Komisiji u pisanoj formi. Povratna informacija o izveštavanju rezultata projekta Novi Sad 2021- EPK stići će u narednih mesec dana, kada će i javnost biti detaljnije upoznata sa izveštajem. Naredni izveštaj Evropskoj Komisiji podnosi se u Briselu 2019. godine.


Tag / Lobanja / Vesti online\nDobili smo ih u nasleđe od prapredaka i za njih se tvrdi da su najtajanstveniji predmeti na svetu. Postoje samo dve kristalne lobanje koje odgovaraju veličini ljudske glave, a otkriveno ih je još,...\nPostoje mnoga arheološka otkrića koja nisu dobila svoja zvanična objašnjenja. Jedno od njih je i ljudska lobanja pronađena osamdesetih godina 19. veka u Sejriju, u Pensilvaniji. Neobične...\nMeksiko: Pronađen "izlog" sa lobanjama žrtvovanih neprijatelja\nHoror: Ukradena lobanja reditelja filma "Nosferatu"!\nAmerički lekari uspeli su da prvi put u istoriji obave parcijalnu transplantaciju lobanje i vlasišta.\n430.000 godina - toliko je najstarija (za sada) žrtva ubistva\nPriboj: Motociklista (41) "slomio glavu"\nAleksandar B. (41) iz leskovačkog sela Priboj teško je večeras povređen kada je na motoru sleteo s puta, potvrđeno je Beti u uregentnom centru Opšte bolnice u Leskovcu.\nPronađene lobanje s urezanim "smrt pedofilima"\nFrancuski istražitelji započeli su istragu o pronađenim ljudskih kostima i lobanjama u blizini Kana, na kojima je urezana poruka "smrt pedofilima". Među kostima koje su ostaci četiri različite...


Koridori Srbije nemaju dugove – Nadlanu.com\nKoridori Srbije nemaju dugove\nObjavljeno 27. sep 2011. / 17:48:26\nKako je istakao, “Koridori Srbije” raspolažu sredstvima u visini od 2,5 milijarde dinara, koja su namenski određena za izgradnju deonica na Koridoru i predstavljaju obavezu tog preduzeća prema državi.\n“Sredstva su opredeljena za poslove koji su još uvek u toku i koji se odvijaju prema utvrđenom planu. Tek kada se realizuju povereni poslovi ta sredstva mogu biti utrošena”, naveo je Mišić.\nReagujući na pisanja pojedinih medija da preduzeće “Koridori Srbije” posluje sa gubicima i dugom od 2,5 milijarde dinara, bez navoda kome se duguje taj iznos, on je kazao da su “Koridori Srbije” preduzeće čiji je osnivač Vlada Srbije i kome su povereni poslovi od opšteg nacionalnog interesa.\n“Projekat izgradnje autoputa finansira se delom iz budžeta, a delom iz međunarodnih kredita. Implementator projekta – preduzeće 'Koridori Srbije' je odgovorno za njegovu realizaciju i u skladu sa osnivačkim aktom to preduzeće finansira se iz budžeta Srbije i kredita”, objasnio je on.\nPrema rečima Mišića, “Koridori Srbije” odgovorni su za raspolaganje sumom od preko 1,2 milijarde evra, koliko je namenjeno za realizaciju projekta izgradnje puta.\n“Osim izgradnje trase Koridora 10 (severnog, istočnog i južnog kraka) ovom preduzeću naknadno je poverena i izgradnja autoputa puta Beograd – Južni Jadran”, podsetio je on.


Uklanjanje krana i postavljanje zaštitne ograde - Svrljiske novine\nUklanjanje krana i postavljanje zaštitne ograde\nSavet za bezbednost opštine Svrljig na sednici krajem prošlog meseca doneo je odluku, koja je razmatrana i na Opštinskom veću, da se što pre ukloni kran sa gradilišta sportske hale a prostor oko nje ogradi.\nGodinama zapostavljen kran je latentna opasnost za učenike osnovne i srednje škole i brojne prolaznike naselja Saraj.\nDo sada nije uklonjen jer je firma koja je izvodila radove ugašena a poverioci su se oglušili o više opomena opštine oglašavajući se nenadležnim. Zato smo mi odlučili da se u interesu bezbednosti o našem trošku koji bi kasnije refundiran od eventualnog potražioca krana- on ukloni.Odluka je prosledjena nadležnim službama i postupak je u toku.Takodje je procenjeno da je gradilište potecijalna opasnost za decu koja tu traže mesto za igru a zapaženo je i često prisustvo ,,neželjenih gostiju,, -osoba koje su tu sastaju iz raznoraznih razloga. Zato je doneta i odluka da se odmah po uklanjanju krana prostor gradilišta buduće sportske hale ogradi i onemući pristup,izjavio je predsednik opštine Svrljig Milija Miletić.\nOdluka je jasna do te mere da je službama koje su zadušene da je sprovedu prosledjena pod upozorenjem da će snositi sankcije ako to ne učine blagovremeno. Otuda je suvišna svako inicireanje nekakve dobrovoljne akcije da se gradilište zaštiti što neki žele da prikažu kao društvenu akciju.\nSavet za bezbednost opštine Svrljig na sednici krajem prošlog meseca doneo je odluku, koja je razmatrana i na Opštinskom veću, da se što pre ukloni kran sa gradilišta sportske hale a prostor oko nje ogradi.[1:35:40 AM] Marko Miladinović: Godinama zapostavljen kran je latentna opasnost za učenike osnovne i srednje škole i brojne prolaznike naselja Saraj. Do sada nije uklonjen jer je firma koja je izvodila radove ugašena a poverioci su se oglušili o više opomena opštine oglašavajući se nenadležnim. Zato smo mi odlučili da se u interesu bezbednosti o našem trošku koji bi kasnije refundiran od eventualnog potražioca krana- on ukloni.Odluka je prosledjena nadležnim službama i postupak je u toku.Takodje je procenjeno da je gradilište potecijalna opasnost za decu koja tu traže mesto za igru a zapaženo je i često prisustvo ,,neželjenih gostiju,, -osoba koje su tu sastaju iz raznoraznih razloga. Zato je doneta i odluka da se odmah po uklanjanju krana prostor gradilišta buduće sportske hale ogradi i onemući pristup,izjavio je predsednik opštine Svrljig Milija Miletić.\nPrevPrethodnaDečija nedelje – Predsednik ugostio mališane\nSledećaAkcija prikupljanja potpisa DSNext


Stabilizuje se epidemiološka situacija u Pazaru: "Mi ćemo se ponašati kao da imamo 300 pacijenata" - Telegraf.rs\n06/08/20 | 08:58 ≫ 09:21\n- Zadnjih sedam dana situacija se stabilizuje, veliki broj pacijenata je otišao na kućno lečenje sa blažom kliničkom slikom, što daje za pravo da se govori o situaciji da se ulazi u period stabilizacije - kaže Spahić\nŠefadil Spahić, direktor Zavoda za javno zdravlje, navodi da je u toku poslednjih sedam dana u Zavodu prosečno testirano između 100 do 120 osoba, dok je dnevno novoinficiranih između sedam i deset, prenosi RTS.\n- Zadnjih sedam dana situacija se stabilizuje, veliki broj pacijenata je otišao na kućno lečenje sa blažom kliničkom slikom, što daje za pravo da se govori o situaciji da se ulazi u period stabilizacije - kaže Spahić.\nSmanjuje se broj pacijenata u Regionalnom kovid centru u Novom Pazaru, gde se leče pacijenti iz još dva susedna grada, Tutina i Sjenice.\nDirektor Mirsad Đerlek navodi da se u bolnici nalaze 33 pacijenta i ističe da je to ohrabrujuća vest, prenosi RTS.\nMeđutim, upozorava da je poslednji korak do pobede najteži i najozbiljniji.\n- Mi ćemo se ponašati kao da imamo 300 - poručuje Đerlek.


DOMAĆA OSIGURAVAJUĆA KUĆA BELEŽI RAST I TOKOM KRIZE Dunav u Top 10 osiguravača jugoistočne Evrope - Biznis.rs\n26.11.2020 14:24 Autor: Marko Miladinović 0\nKompanija Dunav osiguranje ostvarila je u prvih devet meseci ove godine bruto premiju osiguranja od 21,86 milijardi dinara, što je za skoro sedam odsto...\nKompanija Dunav osiguranje ostvarila je u prvih devet meseci ove godine bruto premiju osiguranja od 21,86 milijardi dinara, što je za skoro sedam odsto više nego u istom periodu 2019, izjavila je predsednica Izvršnog odbora Dunav osiguranja Ivana Soković povodom održavanja četvrtih Srpskih dana osiguranja.\nSoković ističe da je ta kompanija i pored pandemije korona virusa u prvih devet meseci ove godine nadmašila rezultate poslovanja iz 2019. godine, koja je bila rekordna po uspehu, kao i da je sa učešćem od 27,07 odsto Dunav zadržao lidersku poziciju na srpskom tržištu osiguranja.\nDunav osiguranje je i najbolje rangirana srpska osiguravajuća kuća sa premijom od 242,3 miliona evra u 2019. i zauzela je deseto mesto na listi TOP 100 osiguravača jugoistočne Evrope.\nNa istoj listi Dunav je zabeležio skok sa osmog na šesto mesto i po neto dobiti, koja je 2019. godine dostigla 25,6 miliona evra, što je bio rast od 192 odsto u odnosu na 2018. godinu.\n„U prvih devet meseci ove godine, u uslovima u kojima je domaće tržište životnog osiguranja raslo 2,09 odsto, premija životnih osiguranja kompanije beleži rast od čak 16,11 odsto. Rast premije neživotnih osiguranja Dunava iznosi šest odsto, što takođe nadmašuje rast tržišta neživotnih osiguranja koji iznosi 2,20 odsto“, kazala je Soković.\nNjene reči takođe potvrđuju da je celokupno tržište osiguranja u Srbiji ipak nastavilo da beleži rast i u 2020. godini, uprkos izazovima pandemije, što je u Aranđelovcu potvrdila i guvernerka Narodne banke Srbije Jorgovanka Tabaković.\nNajveći rast premije Dunava u prvih devet meseci ove godine zabeležen je kod osiguranja imovine, čak 36 odsto, dok je dobrovoljno zdravstveno osiguranje u istom periodu doprinelo rastu premije od 30,46 odsto, a auto-kasko osiguranje motornih vozila s rastom premije većim od 12 odsto.\nSoković je naglasila da polise životnog osiguranja pružaju osiguranicima pokriće i za covid-19, te tako građani Srbije prvi put imaju u ponudi polise putnih osiguranja za ceo svet koje, pored standardnih rizika, pokrivaju i rizik od korona virusa.\nKompanija je za najstarije građane obezbedila posebne ponude, i to u vidu dostavljanja polise na kućne adrese osiguranika.\nDUNAV GUVERNER NBS JORGOVANKA TABAKOVIĆ NARODNA BANKA SRBIJE NOVAC OSIGURANJE PANDEMIJA RAST SRBIJA ZDRAVSTVENO OSIGURANJE\nBESKONTAKTNO PLAĆANJE POLISA SKENIRANJEM IPS QR KODA Još jedna osiguravajuća…


Automobil bomba - Blic Online\nAUTOMOBIL BOMBA Trojica turskih vojnika poginula u Siriji\nNajmanje trojica turskih vojnika poginula su u napadu automobil-bombom dok su proveravali svoje vozilo na putu u severoistočnom delu Sirije, izjavili su neimenovani bezbednosni izvori.\nNajmanje sedam civila je poginulo kada je eksplodirao automobil bomba ispred hotela u somalijskom gradu Galkajo, rekli su zvaničnici.\nBroj žrtava napada automobilom bombom u sirijskom gradu Tal Abjadu povećan je na devet, među kojima je i dvoje dece, saopštila Sirijska opservatorija za ljudska prava.\nNajmanje troje civila je poginulo, a devet ih je povređeno danas u eksploziji automobila bombe u sirijskom gradu Kamišli, saopštie su bezbednosne snage kurdske administracije.\nDvanaest ljudi je poginulo, a više od 80 ih je povređeno kada su eksplodirala dva automobila bombe koje su podmetnuli talibani na kapiji ispred sedišta policije u avganistanskom gradu Kandaharu, saopštili su policija i talibani.\nNajmanje tri osobe su poginule, a 15 je ranjeno od eksplozije automobila bombe aktivirane tokom sahrane bivšeg višerangiranog vojnog oficira Halifa Mismarija u gradu Bengazi na istoku Libije, izjavili su danas vojni izvori.\nDalibor Bogdanović (42), zvani Boća, teško je povređen sinoć u eksploziji džipa u Novom Sadu, zbog čega mu je amputirana leva noga iznad potkolenice. Bogdanović je inače stari znanac policije.\nAUTOMOBIL BOMBA Eksplozija kod policijske akademije u Mogadišu, sedmoro povređenih\nHILJADE LJUDI MARŠIRA PROTIV NASILJA U napadu automobila-bombe poginulo je 20 kadeta policije, a građani Bogote odgovorili su OVAKO\nHiljade Kolumbijaca marširalo je ulicama kolumbijske prestonice Bogote, kako bi izrazili nezadovoljstvo zbog nasilja, nakon što je 20 kadeta policije poginulo u eksploziji automobila napunjenog eksplozivom u glavnom gradu Kolumbije.\nEksplozija koja je večeras odjeknula u Londonderiju pokrenula je veliku policijsku akciju. Sumnja se da je u pitanju bio automobil-bomba, ali prema informacijama u prasku nema povređenih.\nU Mogadišu je danas, u blizini predsedničke palate, izveden samoubilački napad automobilom-bombom u kojem je ubijeno najmanje šest osoba, dok je više ljudi ranjeno, saopštila je policija.\nU današnjoj eksploziji automobila-bombe u iračkom gradu Tikritu poginulo je najmanje pet osoba, a 16 je ranjeno, saopštila je policija.


Dimenzija površine : Nadlanu.com\nObjavljeno 22. jan 2010. / 15:09:49\n„Vagnerovski snažno, nemački precizno i bez humora su bile odlike nemačkog dizajna nekad, danas dizajn u Nemačkoj jeste isti kao bilo gde u svetu, sa mnogo više slobode u izrazu i duhovit koliko treba.“\nU Muzeje primenjene umetnosti u četvrtak, 21. januara otvorena je izložba „Dimenzija površine. Komunikacioni dizajn u Nemačkoj“. Izložbu možete pogledati do 12. februara 2010. godine.\nGete institut u Beogradu i MPU svoju dugogodišnju saradnju potvrdili su još jednom ovom izložbom koja daje sistematičan uvid u savremeni dizajn u Nemačkoj (ne više samo nemački dizajn, što su svi koji su radili na ostvarenju ove izložbe veoma naglasili).\nIzdizajnirana kao putujuća, ova izložba je realizovana u više gradova (a u planu je da nastavi svoje putovanje svetom). Krajnje neobična, funkcionalna i savremena prezentacija, zasnovana je na specijalnim višenamenskim transportnim kutijama (mobilnim kontejnerima) koji istovremeno služe i kao interaktivni deo postavke izložbe. Publika sama izvlači „površine“ na kojima se nalaze dizajnerski radovi, njih 150, više od 40 dizajnerskih biroa.\nZa ovaj projekat, Gete institut i Nemački savet za dizajn angažovali su pet istaknutih nemačkih stručnjaka, iz različitih (osnovnih) područja komunikacionog dizajna: tipografija, grafički dizajn, korporativni dizajn, orijentacioni i upravni sistemi.\nU samom projektu i na izložbi autori i organizatori ukazuju na značajno mesto koje komunikacioni dizajn ima u svakodnevnom životu omogućavajući nam da lakše organizujemo i uredimo sopstveno okruženje. Kada je komunikacioni dizajn realizovan inventivno i svrsishodno, vizuelna ravan je potpuno usklađena sa komunikacijskom dimenzijom i tada bez napora, takoreći intuitivno, shvatamo informacije koje su nam namenjene, bez nedoumica smo upućeni u pravom smeru, nalazimo ili prepoznajemo to što tražimo i stižemo kuda smo krenuli u najkraćem roku. Tako su univerzalni značaj komunikacionog dizajna i njegova integrisanost u svakodnevni život, bez obzira na različitosti nacionalnih sredina odredili koncept i formu izložbe "Dimenzija površine – komunikacjoni dizajn u Nemačkoj".\nUvodnu reč na otvaranju izložbe dala je direktorka MPU Ivanka Zorić, o dizajnu u Nemačkoj govorio je Tomas Nagel, dizajner iz Frankfurta, o uspešnoj saradnji ove dve institucije govorila je i direktorka Goethe-Instituta Juta Gerig, a izložbu je zvanično otvorio Volfram Mas, ambasador Savezne Republike Nemačke u Srbiji.\nU okviru ovog projekta Gete institut u Beogradu je objavio konkurs za idejno rešenje koncepta internog komunikacionog dizajna u obnovljenom prostoru Gete instituta u Beogradu. Prvu nagradu dobio je Vladimir Perić, a za sve učesnike biće organizovana radionica na ovu temu.\nU petak, 22. februara 2010. godine u 18.00 u Goethe-Institutu, Knez Mihailova 50, Tomas Nagel će održati predavanje (sa velikim brojem primera na slajdovima) na temu „Dizajn: seksi ili šala - obezvređivanje pojma dizajna“. Simultani prevod je obezbeđen, ulaz je slobodan.\nIzložbu treba videti, iz nje se može mnogo naučiti, a u suštini uvek se nakako vraćamo na prapočetak dizajna, a to je - ako je nešto praktično, ekonomično i funkcionalno onda je i lepo, a na ovoj izložbi smo videli i kako stvari dobro idu i u drugom smeru, i ostaje nam samo da čestitamo autorima i preporučimo publici ovu odličnu izložbu.


Radio TV Stara Pazova - Centar za dijalizu\nOsamnaest bubrežnih bolesnika koji su putovali oko 100 kilometara u oba pravca do Sremske Mitrovice i Zemuna na hemodijalizu, ovaj zahtevni medicinski tretman, od koga im zavisi život, od prošlog ponedeljka obavljaju u Centru za hemodijalizu “Doma zdravlja Dr Jovan Jovanović Zmaj“ u Staroj Pazovi.\nIlija Stojić iz Starih Banovaca je već 30 godina na dijalizi. Zadovoljan zbog činjenice da više ne mora tri puta nedeljno da putuje na dijalizu u Zemun. 18 bubrežnih bolesnika podeljeno je u dve grupe, na dijalizu dolaze tri puta nedeljno, a sam postupak prosečno traje 4 sata. Pacijenti se dobro osećaju i za sada nema nikakvih problema u radu i snabdevanju. Svečano otvaranje Centra za hemodijalizu u Staroj Pazovi biće upriličeno u utorak 3. aprila.


Hildovo soliranje pokvarilo Bjelicino dobro veče (VIDEO) | Novosti.RS\nHildovo soliranje pokvarilo Bjelicino dobro veče (VIDEO)\nutorak, 03. 12. 2019. u 08:19\nNemanja Bjelica foto: AP Photo/Rich Pedroncelli\nSrpski reprezentativac je imao odličnu partiju protiv Čikago Bulsa, ali Sakramento nije upisao pobedu i izmestio se iz zone plej-ofa\nNemanja Bjelica je blistao u dresu Sakramrenta, ali Kingsi nisu slavili na tom meču protiv Čikaga 113:106.\nSrpski reprezentativac je počeo utakmicu, aza 31 minut postigao je 18 poena (5/7 za dva, 2/3 za tr, 2/2 za jedan), osam skokova, dveasistencije i dve blokade.\nBulse je predvodio Zek Lavin sa 28 poena, odnosno Markanen sa 20.\nUprkos tome što su gosti u Sakramentu imali prednost i od 19 poena, pobedu su ostvarili tek u penal završnici.\nBadi Hild je bio najzaslužniji u preokretu dva minuta pre kraja (102:100), ali je u finišu meča promašio trojku, pa “dozvolio” Lavinu dva penala, pa promašio dve trojke u istom napadu.\nBogdan Bogdanović je utakmicu završio sa 11 poena (2/5 za tri), dva skoka i tri asistencije za 22 minuta.\nKingsi su ovim porazom propustili priliku da se pozicioniraju u zoni plej-ofa, trenutno su deveti u Zapadnoj konferenciji.


Pregovaranje o krivici i postupak za izdavanje kaznenog naloga kao pojavni oblici pojednostavljenih formi postupanja u krivičnim stvarima Republike Srpske i njihov doprinos efikasnosti krivičnog postupka – Glosarijum\nPregovaranje o krivici i postupak za izdavanje kaznenog naloga kao pojavni oblici pojednostavljenih formi postupanja u krivičnim stvarima Republike Srpske i njihov doprinos efikasnosti krivičnog postupka\n(Iskustva u dosadašnjoj praksi)\nMr Dragana Kosić, viši inspektor Ministarstva unutrašnjih poslova, Uprave kriminalističke policije, Jedinice za privredni kriminalitet u Banja Luci.\nRezime: U okviru brojnih mjera koje se preduzimaju s ciljem povećanja efikasnosti krivičnog postupka posebno mjesto pripada upravo pojednostavljenim formama postupanja u krivičnim stvarima. Predlaganje pojednostavljenih procesnih formi tradicionalnim krivičnim postupcima je inspirisano željom za uštedom vremena, troškova i rada, izbjegavanjem formalnosti koje u rutinskim slučajevima izgledaju nepotrebne. U tom kontekstu, izvršena je sistemska reforma krivičnog procesnog zakonodavstva, kako na nivou Bosne i Hercegovine, tako i u njenim entitetima i Brčko Distriktu BiH koja je otvorila potpuno novi pristup krivičnom postupku, u kome se akcenat stavlja ne samo na pojačavanje zaštite osnovnih ljudskih prava i sloboda, nego i na efikasnost samog postupka. U paleti pojednostavljenih i skraćenih postupaka novo krivično procesno zakonodavstvo u Republici Srpskoj poznaje sljedeće oblike: imunitet svjedoka (član 149. ZKP RS), izjašnjenje o krivici (član 244. ZKP RS), pregovaranje o krivici (član 246. ZKP RS) i postupak za izdavanje kaznenog naloga (član 358. ZKP RS). U ovom radu biće riječi o praktičnoj primjeni instituta pregovaranje o krivici i postupka za izdavanje kaznenog naloga s aspekta efikasnosti krivičnog postupka Republike Srpske (iskustva u dosadašnjoj praksi).\nKljučne riječi: efikasnost krivičnog postupka, pojednostavljene forme postupanja u krivičnim stvarima, pregovaranje o krivici, postupak za izdavanje kaznenog naloga.\nin\t07-08 , 09. Ogledi: Bosna i Hercegovina , 2017 , Krivično pravo , Mr Dragana Kosić , Sadržaj časopisa 2017\nefikasnost krivičnog postupka pojednostavljene forme postupanja u krivičnim stvarima postupak za izdavanje kaznenog naloga pregovaranje o krivici


Auto-gas poskupeo za 10 dinara | Pančevo - 013 info\nAuto-gas poskupeo za 10 dinara\n021.rs\tSub, 13/08/2016 - 18:27\nTečni naftni gas (TNG) u protekle dve nedelje poskupeo je od pet do deset dinara po litru na pumpama i punionicama u Srbiji.\nTako je cena popularnog auto-plina stigla do 69,9 dinara za litar kod većine prodavaca. Na nekim benzinskim stanicama, pogotovo onima pored auto-puteva, cena je dostigla i 72,9 dinara, pišu Večernje novosti.\nTNG je takozvano sezonsko gorivo i zbog odnosa butana i propana leti je uvek jeftiniji nego zimi. Sada je, međutim, cena TNG-a u Srbiji na januarskom nivou.\nRačunice pokazuju da je vožnja na plin isplativa samo u slučaju da je cena litra TNG-a manja od 50 odsto cene litra benzina. Kako je sada cena benzina 133 dinara, jasno je zašto su vozači koji su uložili pozamašna sredstva u ugradnju TNG uređaja i njihovo reatestiranje ogorčeni.\n- Tačno je da je TNG poskupeo. Za prethodnih mesec dana prosečna maloprodajna cena TNG-a povećana je za pet dinara za litar ili za oko osam odsto, kaže Tomislav Mićović, generalni sekretar Udruženja naftnih kompanija Srbije (UNKS).\nOn navodi da je sada prosečna cena 69,5 dinara za litar, koliko je iznosila i u januaru, ali podseća da je tačno pre godinu dana prosečna cena TNG-a bila 72,50 dinara za litar.\nOpširnije o ovoj temi pročitajte na sledećem linku.


191. sjednica Vlade Unsko-sanskog kantona - VLADA USK\n191. sjednica Vlade Unsko-sanskog kantona\n17.05.2018 - 14:24 by Administrator\nU Bihaću je danas zasjedala Vlada Unsko - sanskog kantona, na kojoj je, između ostalog, prihvaćen konsolidovani periodični izvještaj za Budžet Unsko - sanskog kantona za period 01.01. - 31.03.2018.godine, obrađivača Ministarstva finansija Unsko - sanskog kantona.\n- Ukupno ostvareni prihodi, primici i finansiranje u izvještajnom periodu iznose 46.221.020 KM, koji su u odnosu na usvojeni Budžet ostvareni sa procentom od 20,6%. Prihodi od poreza u ovom periodu ostvareni su u iznosu od 40.510.134 KM, ili 24,1 % u odnosu na usvojeni Budžet, neporeski prihodi ostvareni u iznosu od 4.754.918 KM, ili 15,1% u odnosu na usvojeni Budžet. Tekući transferi (transferi i donacije) ostvareni su u iznosu od 948.74 KM, ili 12,4% u odnosu na usvojeni Budžet. Ukupno ostvareni rashodi i izdaci u ovom periodu iznose 34.811.279 KM, koji su u odnosu na usvojeni Budžet 16,03 %. Ukupan finansijski rezultat - suficit ovog perioda iznosi 11.409.741 KM, navodi se u izvještaju Ministarstva finansija.\n- Ostvarenje prihoda u periodu 01.01.-31.03.2018. godine, u odnosu na isti period prethodne godine je veće za 3.633.7 37,54 KM ili 8,53 %. Porezi na dobit preduzeća u odnosu na plan u prvom kvartalu 2018. godine su veći za 7 84.899,59 KM iti 24,5 %. Prihodi od indirektnih poreza u ovom periodu bili su manji, u odnosu na planirane prihode istog perioda 2. 430 905,21 KM ili 6,92%. Realizacija prihoda od poreza u odnosu na isti period prethodne godine je veća za 4.112.760.36 KM ili 11,30 %. Neporezni prihodi ostvareni su u iznosu od 4.754 918,16 ili 60.39 % planiranih prihoda u izvještajnom periodu, informisala je Zlatka Šepić, ministrica finansija.\n- Kada je riječ o uvođenju dualnog obrazovanja potrebno je, prije svega, donijeti Zakon o dualnom obrazovanju koji će regulisati ovaj vid obrazovanja, kazao je ministar Ramić.


Na Kosovu uhapšene plaćene ubice BIA - Jutarnji GLASnik\nPriština — Policija Kosova sinoć uhapsila nekoliko osoba zbog osnovane sumnje da su plaćene ubice i da imaju veze sa Bezbednosno informativnom agencijom Srbije.\nIzvori portala gazetablic.com u Policiji Kosova kazali su da je jedan uhapšeni državljanin Srbije, dok su ostala dvojica crnogorski državljani. „Trojica uhapšenih imaju veze sa BIA i sva trojica su osumnjičeni kao plaćene ubice“, kazao je izvor tog portala. RTS prenosi da je uhapšeno četvoro, a da je četvrti Albanac.\nU akciju hapšenja pored policije bila je uključena i Kosovska obaveštajna agencija, a kako prenosi RTS hapšenja su izvedena na osnovu nalogu Interpola. Takođe, navodi se i da su među uhapšenima Mario Milošević (38) i Đorđe Pavićević (31).\n#hronikaCG Mario Milošević uhapšen na Kosovu https://t.co/eMAsS0BnkS pic.twitter.com/3yOqhpLgRW\n— Vijesti (@Vijestime) 18. јул 2018.\nObojica su osumnjičeni za ubistva i kidnapovanja ljudi, poslednjih nekoliko godina u Crnoj Gori. Identotet ostalih uhapšenih nije još otkriven. Svi se terete da su povezani sa ubistvima i kriminalom.\nUhapšeni su predati pravosudnim organima u dalju proceduru. RTS prenosi da je policija u istoj akciji, u naselju „Emšir“ u Prištini, tragala i za dvoje Srba. Pretresala je stan u kojem žive i pronašla vatreno oružje, municiju i narkotike, a osumnjičene srpske nacionalnosti nije pronašla. Navodi se da je u akciji učestvovalo 30-ak policajaca.\nIz policije nisu potvrdili da li su uhapšeni saradnici BIA.\nKo su uhapšeni Milošević i Pavićević\nKako piše „Blic“, Mario Milošević važio je za glavnom egzekutora crnogorskog klana. Milošević se potraživao po Interpolovoj poternici raspisanoj od strane NCB Interpol Podgorica zbog sumnje da je zajedno sa Igorom Mašanovićem (22) i Vukanom Vujačićem (23) ubio Radomira Đuričkovića 10. oktobra 2016. godine u Cetinju.\nMilošević se od strane crnogorske policije, osim osnovane sumnje da je počinio ovo krivično delo, potražuje zbog indicija koje ukazuju na sumnju da je učestvovao u više likvidacija počinjenih na teritoriji Crne Gore koje su posledica sukoba organizovanih kriminalnih grupa, a što će biti predmet daljih policijsko tužilačkih aktivnosti u smislu obrade i dokazivanja, saopšteno je iz policije.\nInače, prošle godine u Beogradu ranjen je i brat ubijenog Đuričkovića, Miloš. Istražitelji su tada sumnjali da je pokušaj ubistva Miloša Đuričkovića nastavak rata između kotorskih kriminalnih grupa, škaljarskog i kavačkog klana, koji je počeo posle nestanka 300 kilograma kokaina u Španiji.\nPavićević je iz Nikšića i bio je u društvu Miloševića. On je, kako pišu beogradski mediji, pobegao 3. jula 2018. godine iz medicinske ustanove gde je izdržavao kaznu zatvora zbog krivičnog dela otmica u sticaju sa krivičnim delom iznuda u pokušaju.\nTagged BIA, HAPŠENJE, KOSOVO


CVRÄ�AK I MRAV STIŽU U TURIJU I NADALJ : Srbobran.net web portal\nEzopova basna „Cvrčak i mrav“ pronašla je svoje mesto u dečjoj litraturi kao jedna od najomiljenijih i najtraženijih priča. Nama je predstavljena jednostavna pouka ove priče, a to je: „Ko radi taj i ima“ ili „Ko radi ne boji se gladi“.\nProjekat je osmišljen da deca interaktivno učestvuju sve vreme tako da u jednom delu predstave stanu na stranu cvrčka a u drugom delu na stranu mrava. Polemike oko toga da li je bolje svirati ili raditi ili raditi uz svirku i pesmu, jeste nama izazov da nateramo decu da razmišljaju šta je prava stvar.\nPored cvrčka i mrava, pojavljuje se i šumska vila u ulozi naratora koja komunicira sa decom , peva i deklamuje priču. Delo je osmišljeno za uzrast dece do 11 godina.


Dodik: Ovo je uslov da ikonu vratim Ukrajini\nPozlaćenu ikonu Milorad Dodik je uručio ruskom šefu diplomatije Sergeju Lavrovu tokom sastanka održanog 14. decembra u Istočnom Sarajevu, nakon čega je izbio međunarodni skandal\nPredsjedavajući Predsjedništva Bosne i Hercegovine Milorad Dodik ocijenio je kako je situacija u pravosuđu BiH katastrofalna i da bi pojedinci bili zadovoljni kada bi nekoliko funkcionera iz entiteta Republika Srpska bilo osuđeno na višegodišnje zatvorske kazne.\n“Primjer za to je ikona u vezi sa kojom se neprekidno vodi cijela haranga, iako je ne potražuje Ukrajina. Postoji izjava iz Agencije za koordinaciju policijskih tijela BiH, koja je nadležna za saradnju sa Interpolom, da Interpol nema podataka o potraživanju ikone. Međutim, nekima uopšte ovo nije važno, i ostali su nijemi na priču kada je Fahrudin Radončić rekao da je ambasador BiH u Pakistanu izdao više od 3.000 lažnih viza kaki bi ljudi mogli ući u BiH, a među njima je bilo i bezbjednosno opasnih”, kazao je Dodik, konstatujući da je “taj podataka svima bio nevažan”.\n“Ukoliko Ukrajina dokaže da je tražila ikonu prije datuma kada sam imao sastanak sa ministrom spoljnih poslova Rusije Sergejom Lavrovom, prihvatiću da je predamo. Međutim, ovdje je samo važno da budem napadnut, isto kao i Dragan Čović /lider HDZ-a/ i njegovi saradnici. Sve to dovoljno govori o pravosuđu u BiH”, konstatovao je Dodik.\nDemokratska fronta poziva Tužilaštvo Bosne i Hercegovine ''da u skladu sa zakonom privede i sasluša Mladena Grujičića s obzirom na pozive za rušenje ustavnog...


trovanje : Južne vesti\nU Nišu i Leskovcu premijera dokumentarca o trovanju ptica u Srbiji\n09:47, 26. 10. 2019.\nSudbina Bore i Eržike, jedina dva preostala orla krstaša u Srbiji ni danas nije izvesna zbog sve češćeg postavljanja otrova koji, pored toga što ubijaju ptice, mogu da naštete i ljudima. Upravo su ova dva orla protagonisti filma “Protivotrov” koji će premijerno biti prikazan 30. i 31. oktobra u Nišu i Leskovcu.\nUmro čovek koji je izbo devojku u Palati pravde\nNakon što je popio sredstvo za čišćenje, kažu u Kliničkom centru, čovek koji je pre toga ubo devojku u niškoj Palati pravde preminuo je. Devojka je u stabilnom stanju.\nZbog curenja gasa u Aleksincu, troje dece na pregledu u niškoj klinici\n14:16, 12. 6. 2017.\nNakon što je noćas oko ponoći neko presekao gasovod koji je bio otkopan zbog popravke, stanovnici aleksinačke Ulice Vožda Karađorđa javili su se lekarima sa simptomima trovanja. Nekoliko dece je prevezeno i u niški Klinički centar zbog pregleda, kažu u Osnovnom javnom tužilaštvu u Aleksincu.\nU Nišu pronađene izbeglice pored puta, među njima 4 deteta\n21:32, 27. 4. 2017.\nNa Čamurlijskom putu u blizini kasarne "Mija Stanimirović" večeras je, prema rečima lekara iz Hitne pomoći, pored puta pronađeno 10 izbeglica koji su bili dehidrirani i u lošem zdravstvenom stanju. Kako kažu u Urgentnom centru, na ovu kliniku primljeno je 7 muških osoba, među kojima je 4 deteta, a jedan muškarac je na intenzivnoj nezi i u teškom zdravstvenom stanju.\n13:57, 28. 2. 2017.\nRezultati analize pokazali su da su košarkaši Partizana zaraženi bakterijom salmonelom, rekli su u beogradskom klubu, zbog čega veliki broj njih nije mogao da nastupi na finalnom turniru Kupa Radivoja Koraća u Nišu. Kada i kako su se otrovali, pokazaće naknadne analize.\nPčelari iz Surdulice protestuju zbog trovanja pčela\n13:09, 14. 7. 2015.\nNakon što je zbog prskanja voćnjaka insekticidima stradalo oko 300 košnica u selu Alakince, kao i da se slična trovanja, neka namerno, a neka iz neznanja, dešavaju u celoj Srbiji, pčelari su za 17. jun najavili protest u centru Surdulice.\nMaloletnik aktivirao suzavac u školskom autobusu\n11:39, 6. 2. 2015.\nU autobusu koji je prevozio đake od Preševa do susednih sela nakon nastave, jedan od učenika Tehničke škole aktivirao je suzavac, pa je 17 učenika završilo u bolnici, srećom, bez većih posledica.


Ponovo odgođena obustava transporta gasa | Palelive.com\nPočetna Regija Istočno Sarajevo Ponovo odgođena obustava transporta gasa\nISTOČNO SARAJEVO – Zbog ekstremno niske temperature koja se očekuju tokom vikenda, preduzeće „Sarajevo-gas“ iz Istočnog Sarajeva odgodilo je obustavu transporta gasa za narednu sedmicu, koja je bila najavljena za kraj ove nedjelje.\n„Sarajevo-gas“ dalo je dodatno vrijeme „BH gasu“ Sarajevo da prihvati kompromisno rješenje o načinu izmirenja duga i tako spriječi da građani Istočnog Sarajeva i Sarajeva ostanu bez gasa, saopšteno je iz ovog preduzeća.\nIz ovog preduzeća poslali su obavještenje o prekidu transporta gasovodom Karakaj /Zvornik/-Starić /Kladanj/ „BH gasu“, Ministarstvu za spoljnu trgovinu i ekonomske odnose BiH, Ministarstvu industrije, energetike i rudarstva Srpske, Ministarstvu za energetiku FBiH, Vladi Kantona Sarajevo, Sekretarijatu energetske zajednice u Beču, Regulatornoj Komisiji za energetiku Republike Srpske, „Gas-prometu“ Pale i „Srbija-gasu“.\n„BH gas“ nije pristao na cijenu transporta koju je odredila Regulatorna Komisija za energetiku Republike Srpske, koja je zakonski obavezujuća za „Sarajevo-gas“, a koja je u formi aneksa sedam Osnovnog ugovora data „BH gasu“.\nSa ciljem prevazilaženja problema, „Sarajevo-gas“ je predložio kompromisno rješenje u vidu protokola koje predviđa povećanje cijene za dvije KM za 1.000 metara kubnih, što za krajnjeg korisnika iznosi 0,2 feninga po metru kubnom gasa.\n„Mislimo da nakon pozitivnog stava Upravnog odbora `Sarajevo-gasa` i nadležnih organa `BH gasa` možemo pristupiti realizaciji našeg prijedloga, odnosno realizaciji predloženog protokola, kako bi izbjegli prekid transporta gasa“, navedeno je u saopštenju.\nUkoliko ne bude prihvaćeno kompromisno rješenje, iz „Sarajevo-gasa“ poručuju da će, iako nerado, biti prisiljeni da obustave transport prirodnog gasa.\nProblemi između „Sarajevo-gasa“ i „BH gasa“ traju od 1. aprila 2015. godine kada je Regulatorna komisija za energetiku Republike Srpske donijela rješenje kojim se u otvorenom postupku „Sarajevo-gasu“ određuje cijena transporta gasovodom od sedam KM na 1.000 metara kubnih gasa.\nPrethodni članakFrancuski karavan automobila „pežo 205“ i ovog ljeta na Tjentištu\nNaredni članakVelika zainteresovanost za ženski fudbal


Odbojka - “Borac” deklasirao “Metalac”\nOdbojkaši starčevačkog “Borca” savladali su ekipu “Metalca” iz Gornjeg Milanovca rezultatom 3:0, po setovima: 25:11, 25:21, 25:12. Milanovački tim je na poslednjem mestu na tabeli Prve lige Srbije, pa kvalitetan tim iz vrha tabele nije imao većih problema na ovom susretu odigranom u Hali sportova na Strelištu.\nTokom čitavog meča razlika u kvalitetu bila je veoma izražena, pitanje pobednika se nije postavljalo, a jedina veća neizvesnost viđena je u drugom setu. Tada su gosti uspeli da ispariraju ekipi „Borca“, ali nedovoljno da dođu nadomak osvajanja seta, pošto su i pored nešto više grešaka izabranici Dragoljuba Stojanovića i taj deo igre rešili u svoju korist. Treći set bio je odrađivanje posla, „Metalcu“ su dozvolili svega 12 poena i Starčevci su zasluženo slavili novu pobedu.\n“Sve osim naše ubedljive pobede bilo bi iznenađenje. „Milanovac” je ekipa koja je već jednom nogom ispala u drugi rang takmičenja, tako da smo odradili posao bez nekih trzavica. Trener je imao priliku da pruži šansu i ostalim igračima koji nisu imali neku minutažu do sada. Narednog vikenda igramo protiv „Želje” nas je dobila u Beogradu 3:2, oni su nam dužnici i uvek su tesne utakmice sa njima”\n‒ izjavio je Davor Milošević, kapiten OK-a „Borac”.\n„Borac“ sada ima 26 osvojenih bodova i i dalje se nalazi na trećem mestu na tabeli. Narednog vikenda ponovo će biti domaćin, treći put u nizu, kada će u okviru 13.kola ugostiti ekipu „Železničara“ iz Beograda.


PRILIV DIREKTNIH STRANIH INVESTICIJA 678,2 MILIONA KM | SWOT\nSARAJEVO – Priliv direktnih stranih investicija u BiH u prošloj godini iznosio je 678,2 miliona KM, i veće su za 81 milion KM u odnosu na 2019. godinu, pokazuju podaci Centralne banke BiH.\nNajviše priliva investicija prošle godine bilo je iz Hrvatske – 149,4 miliona KM, a onda iz Srbije 135,3 miliona KM.\nPosmatrano po djelatnostima, najviše investicija realizovano je u bankarski sektor u iznosu od 157 miliona KM, zatim u trgovine na veliko 93,9 miliona KM, te u proizvodnju električne energije 88,6 miliona KM.\nPrilivi investicija mogu se okarakterisati da su bili relativno dobri, s obzirom na duboku globalnu recesiju koja je uticala na sposobnost stranih ulagača, navode iz Centralne banke.\nU saopštenju je istaknuto da su glavninu investicija predstavljale reinvestirane zarade iz postojećih preduzeća sa stranim investicijama, a one su iznosile čak 586,3 miliona KM, dok su investicije u formi vlasničkih udjela bile mnogo niže.\nNa kraju prošle godine stanje direktnih stranih investicija iznosilo je 15,08 milijardi KM, a ovaj iznos predstavlja rezultat investiranja u prethodnim godinama, kao i poslovanja preduzeća u stranom vlasništvu.\nNajveći iznos stanja direktnih investicija se i dalje odnosi na Austriju – 2,78 milijardi KM, slijede Hrvatska 2,42 milijarde KM i Srbija sa skoro 2,19 milijardi KM.\nPosmatrano po djelatnostima, najviše direktnih stranih investicija je u finansijskim uslugama – 3,67 milijardi KM, zatim u telekomunikacijama 1,74 milijardi KM i trgovini na veliko 1,41 milijardu KM.\nU skladu sa politikom revizije i na osnovu dodatnih podataka prikupljenih u ovogodišnjem istraživanju, zajedno s objavljivanjem podataka za 2020. godinu izvršene su revizije podataka i za prethodne dvije godine, napomenuli su iz Centralne banke.